title: Vallanhimo

text: Süß Oppenheimer ottaa maassa vastoin säätyjen tahtoa käyttöön uusia veroja ja maksuja, jotka menevät herttuan hovinpitoon ja hänen armeijansa varustamiseen. Hän myös kumoaa kiellon, joka estää juutalaisia asettumasta asumaan herttuakunnan alueelle, ja kutsuu maahan suuren joukon juutalaisia. Maan talouselämä liukuu nyt juutalaisten käsiin. Juutalaiset käsityöläiset riistävät polkumyynnillä saksalaisten elinkeinoa. Jotta herttuan velka Süß Oppenheimerille tulisi maksetuksi, tämä asettaa Stuttgartin tulliporteille juutalaisia, jotka kokoavat kaupunkiin tulevilta kauppiailta ja maalaisilta ylimääräisiä tulleja. Jotta he selviäisivät tullimaksuista, juutalaiset opettavat heidät käymään kauppaa kiskurihinnoilla, mikä johtaa kaupungin köyhtymiseen.


title: Vallanhimo

text: Maata hallitsevat protestanttiset säädyt yrittävät estää juutalaisten vaikutusvallan kasvun, mutta herttua Karl Alexander, jolla edelleen on suuri velka Süß Oppenheimerille, joutuu tämän kiristyksen kohteeksi. Lisäksi Süß Oppenheimer alkaa lähennellä pääministeri Sturmin kaunista ”arjalaista” tytärtä Dorotheaa. Dorothea kieltäytyy, minkä jälkeen Süß Oppenheimer kidnappaa hänet ja pakottaa hänet sukupuoliyhteyteen kanssaan kiduttamalla hänen saksalaista kihlattuaan. Dorothea suostuu, mutta teon jälkeen hän tekee häpeissään itsemurhan, koska ei kestä ajatusta itsestään juutalaisen rakastettuna. Ennen kuolemaansa hän kirjoittaa asiasta kihlatulleen, joka aloittaa raivoissaan kapinan Süß Oppenheimerin hirmuvaltaa vastaan. Hätääntynyt Süß Oppenheimer pakenee kiihtyneen väkijoukon tieltä herttua Karl Alexanderin turviin Ludwigsburgiin. Herttua kuitenkin menehtyy äkilliseen sairauskohtaukseen, ja Süß Oppenheimer vangitaan. Hänet tuomitaan kuolemaan ja hirtetään metallihäkissä Stuttgartissa 4. huhtikuuta 1738. Samalla maahan palautetaan ”juutalaispanna” eli juutalaisia kielletään asumasta Württembergissä. Maahan asettuneet juutalaiset karkotetaan sieltä kolmen päivän varoajalla. Elokuva päättyy toivomukseen, jonka mukaan ”juutalaispanna” ulottuisi jonain päivänä koko Saksaan, niin että Saksan kansa pääsisi sortajastaan ja riistäjästään eroon.


title: Vallanhimo

text: "Vallanhimo" on puhdastyylinen propagandaelokuva. Se syntyi Joseph Goebbelsin halusta tehdä draamaelokuva palvelemaan valtakunnan antisemitististä propagandaa. Hän uskoi saavuttavansa elokuvan keinoin sellaisia saksalaisia, joita suorasukainen juutalaisvastainen propaganda ei tavoittanut.


title: Vallanhimo

text: "Vallanhimo" luo juutalaisista kuvan rahan- ja vallanhimoisina ihmisinä, jotka käyttävät ei-juutalaisia hyväkseen rikastuakseen näiden kustannuksella. Se kuvaa juutalaiset eräänlaisiksi loisiksi, jotka pesiytyvät yhteiskuntaan, kutsuvat sinne uusia juutalaisia, kahmivat itselleen valtaa ja kuristavat ei-juutalaisia taloudellisesti. Samoja väitteitä esitettiin yleisesti Saksan silloisessa juutalaisvastaisessa propagandassa. Lisäksi elokuva kuvaa kansallissosialistisen propagandan ajatusta juutalaisesta, joka himoitsee ”arjalaisia” naisia lihallisesti ja on valmis turvautumaan jopa väkivaltaan ja sadismiin päästäkseen toiveisiinsa.


title: Vallanhimo

text: Vähemmälle huomiolle on jäänyt se, että "Vallanhimo" tekee myös selkeästi propagandaa saksalaista yläluokkaa ja sen aatelista aristokratiaa vastaan. Württembergin herttua Karl Alexander kuvataan elokuvassa itsekkäänä ja ahneena herrana, joka on kiinnostunut vain omasta mukavuudestaan ja omien rikkauksiensa kartuttamisesta. Kansa on hänelle vain hänen ylellisyytensä maksaja, ei muuta. Lisäksi Karl Alexander kuvataan heikkona hallitsijana, joka ei pidä kansansa puolta, vaan jättää sen juutalaisen valtaan. Sitä vastoin tavallisen kansan edustajat ja ennen kaikkea niiden puhemies Sturm esitetään saksalaisten hyveiden ahkeruuden, säästäväisyyden, rohkeuden ja hurskauden, perikuvina.


title: Vallanhimo

text: Joseph Goebbelsilla oli vaikeuksia saada elokuva tehdyksi. Hänen oli vaikeaa löytää sille ohjaajaa, ja jopa Veit Harlanin on kerrottu ensin asettuneen vastahankaan. Goebbels kysyi elokuvan juutalaisrooleihin useita maan kärkinäyttelijöitä, mutta nämä kieltäytyivät. Myös osan lopulta esittänyt Ferdinand Marian kieltäytyi ensin, mutta suostui lopulta, kun Goebbels lupasi hänelle julkisen maineenpalautuksen ja todistuksen siitä, etteivät elokuvan juutalaisroolien esittäjät olleet todellisuudessa juutalaisia. Lopulta Marian esitti roolin niin taitavasti, että hänen suosionsa kasvoi suuresti. Yleisö osoitti hänelle suosiotaan seisaalleen nousten, ja posti kantoi hänelle rakkauskirjeitä.


title: Vallanhimo

text: Goebbels osallistui aktiivisesti elokuvan suunnitteluun ja toteutukseen. Hän oli myös mukana leikkaamassa sen lopullista versiota, vaikka hänen nimeään ei mainitakaan lopputeksteissä (ilmeisesti Goebbels piti arvolleen sopimattomana toimia elokuvan leikkaajana). Goebbelsin idea oli esimerkiksi se, että Marianin esittämää Süß Oppenheimeria lukuun ottamatta sama näyttelijä esitti elokuvan kaikki keskeiset juutalaisroolit. Näin katsojien mieleen tuli iskostaa se, että ”kaikilla juutalaisilla on sama naama”, siis että kaikki juutalaiset ovat samannäköisiä.


title: Vallanhimo

text: "Vallanhimon" ensi-ilta oli syyskuussa 1940 Venetsian elokuvajuhlilla. Saksassa sen ensiesitys oli Berliinin UFA-Palast am Zoossa, joka oli merkittävien elokuvien kantaesityspaikka. Ensi-illassa oli läsnä myös Joseph Goebbels sekä useita muita korkeita kansallissosialisteja. Elokuvasta tuli Saksassa erittäin suosittu. Yksin UFA-Palast am Zoossa sen näki 111 677 katsojaa neljän ensimmäisen viikon aikana, vaikka Berliini oli jatkuvien ilmapommitusten kohteena. Elokuvan suosioon ei vaikuttanut yksin sen antisemitismi. Se tarjosi myös draamaa ja jännittäviä juonenkäänteitä, historiallista pukuloistoa ja naiskauneutta. Viimeksi mainitusta vastasi Veit Harlanin puoliso Kristina Söderbaum, joka esitti Sturmin tytärtä Dorotheaa. Kaikkiaan elokuvan näki Saksassa noin 20 miljoonaa katsojaa ja ulkomailla saman verran.


title: Vallanhimo

text: Heinrich Himmlerin määräyksestä kaikkien SS:n ja poliisin jäsenten oli katsottava elokuva, samoin sen katsoivat kaikki keskitysleirien vartijat. On myös todisteita siitä, että juutalaisvastaisiin ”erikoistoimenpiteisiin” osallistuneet katsoivat elokuvan ennen väkivallantekoja. Paikoin myös tavallisen elokuvayleisön on kerrottu syyllistyneen juutalaisvastaisiin tekoihin nähtyään elokuvan.


title: Vallanhimo

text: Elokuvan propagandavaikutusta kuvaa myös se, että sen pohjalta laadittiin romaani. Hans Hömbergin kirjoittama teos tuli kirjakauppoihin vuonna 1941, ja se oli kuvitettu kohtauksilla elokuvasta. Teos ilmestyi useilla muilla kielillä vuonna 1944.


title: Vallanhimo

text: Toisen maailmansodan jälkeen liittoutuneet kielsivät "Vallanhimon" propagandistisena elokuvana. Ohjaaja Veit Harlania syytettiin useissa oikeusjutuissa antisemitistisen propagandan levittämisestä, mutta hänet vapautettiin syytteestä 1950. Oikeus ei voinut osoittaa vääräksi hänen väitettään, jonka mukaan hänet olisi painostettu tekemään elokuva. Jud Süssiä esittänyttä Ferdinand Mariania kiellettiin sodan jälkeen jatkamasta ammattiaan. Hän kuoli auto-onnettomuudessa 1946. Hänen arvellaan tehneen itsemurhan. Württembergin herttua Karl Alexanderia esittänyt Heinrich George vangittiin. Hän kuoli 1946 neuvostoliittolaisten Erikoisleiri nro. 7:ssä, joka oli neuvostojoukkojen vankileirinä käyttämä entinen natsien keskitysleiri Sachsenhausen.


title: Vallanhimo

text: Sittemmin Saksan liittotasavalta on vapauttanut elokuvan osittain kiellosta. Sen saa esittää, mikäli sitä edeltää elokuvaa selittävä luento ja mikäli sen jälkeen on mahdollisuus keskusteluun. Elokuvan myyminen ja levittäminen on kielletty.


title: Vallanhimo

text: "Vallanhimon" ensiesitys oli Suomessa 4. toukokuuta 1941, missä sen ruotsinkielinen nimi oli "Maktlystnad". Maaliskuussa 1941 Helsingin juutalainen seurakunta oli vedonnut Valtion elokuvatarkastamoon, jotta elokuva kiellettäisiin juutalaisvastaisena. Seurakunta vetosi siihen, että Ruotsissa elokuvan esittäminen oli jo kielletty. Valtion elokuvatarkastamo tyytyi kuitenkin leikkaamaan elokuvasta juutalaisten uskoa halventavan synagoga-kohtauksen.


title: Vallanhimo

text: Kriitikot ottivat elokuvan pääosin hyvin vastaan, sen ilmaisuvoimaa ja näyttelijäsuorituksia kiiteltiin, vaikka elokuvan propagandistinen luonne tunnistettiinkin. Esimerkiksi Raoul af Hällström totesi "Elokuva-Aitassa", että elokuvassa ”lietsotaan vihaa tätä luihua tyyppiä vastaan aivan pirullisen tarttuvasti”.


title: Islamin kritiikki

text: Islamin kritiikki tarkoittaa islamin arvostelua, tapahtui se moraalisin, poliittisin tai uskonnollis-teologisin perustein. Islamin kritiikkiä on esiintynyt islamin varhaisvaiheista saakka.


title: Islamin kritiikki

text: Varhaisimmat säilyneet kirjalliset islamin arvostelut ovat peräisin Lähi-idässä asuneilta kristityiltä, jotka joutuivat islamilaisten hallitsijoitten alaisuuteen. 700-luvulla munkki Johannes Damaskolainen joka oli perehtynyt arabian kieleen ja islamiin, käsittelee aihetta perusteita kirjansa "Tiedon lähde" toisessa luvussa ”Harhaopeista”. Luku sisältää joukon keskusteluja kristittyjen ja muslimien välillä. Johannes Damaskoksen mukaan islamin syntyyn vaikutti areiolainen munkki ja että islamin opetus on Raamatusta koottu sekamelska. Islam nähtiin toisin sanoen yhdenlaisena kristillisenä harhaoppina. Teoksessaan Johannes Damaskolainen arvosteli erityisesti moraalittomina pitämiään Muhammadin toimia ja Koraaniin kirjattuja vääriä oppeja, joiden tarkoituksena oli hänen mukaansa oikeuttaa profeetan laittomia tekoja. Keskiajan historian professorin John V. Tolanin mukaan Johanneksen esitys Muhammadista on tarkoituksellinen väärintulkinta islamilaisesta perinteestä.


title: Islamin kritiikki

text: Muita huomattavia varhaisia islamin kriitikoita olivat esimerkiksi


title: Islamin kritiikki

text:
Dante sijoitti tunnetusti "Jumalaisen näytelmänsä" ensimmäisessä osassa Infernossa Muhammedin helvettiin sen toiseksi alimpaan piiriin toisten harhaoppien saarnaajien kanssa, missä hänet kuvataan kahtia halkaistuna sisälmykset ulkona roikkuen, esittäen näin hänen skismaattista asemaansa.
Toinen tunnettu keskiajan kristillinen islamin kriitikko on Bysantin keisari Manuel II Palaiologos. Vuonna 1391 kirjoitetussa keisarin Persialaisen oppineen kanssa käymässä dialogissa, joka tuli kuuluisaksi vuonna 2006 Paavi Benedictus XVI:n lainatessa siitä seuraavia Palaiologoksen vuorosanoja:Osoita minulle, mitä uutta Muhammed toi ja tulet löytämään vain julmia ja epäinhimillisiä asioita kuten hänen määräyksensä levittää miekalla oppia, jota hän saarnasi. [...] Veri ei miellytä Jumalaa, ja se että toimii järjettömästi on Jumalalle vierasta. [...] Usko syntyy sielusta, ei ruumiista. Kuka ikinä johtaakaan ihmisiä uskoon tarvitsee kykyä puhua hyvin ja järkeillä asianmukaisesti ilman väkivaltaa ja uhkauksia. [...] [V]akuuttaakseen järkevän sielun ei tarvita vahvaa kättä tai aseita tai mitään muita keinoja uhata henkilöä kuolemalla.


Islamin kritiikki


title: Islamin kritiikki

text: Vuonna 1542 Luther luki Koraanin latinankielisen käännöksen. Hän tuotti sittemmin useita jyrkästi "muhammettilaisuutta" arvostelevia kirjoituksia. Luther piti muslimien uskoa paholaisen aseena sekä nimitti Muhammadia ”piruksi ja Saatanan esikoislapseksi”. Hän suhtautui kuitenkin välinpitämättömästi islamin harjoittamiseen: ”Annettakoon turkkilaisen uskoa ja elää kuten tahtoo, aivan kuten paaviuden ja valekristittyjen annetaan elää.” Luther vastusti Koraanin julkaisukieltoa, sillä hän halusi sen olevan saatavilla kriittistä tutkimusta ja valvomista varten.


title: Islamin kritiikki

text: Esseessään "Of the Standard of Taste" empiristinen filosofi David Hume kuvaa Koraania "villiksi ja mielettömäksi" teokseksi, ja kysyy puuttuuko Koraanin kirjoittajalta ”oikeudenmukainen moraalitunto” (”a just sentiment of morals”)? Hume kehottaa lukijoita kiinnittämään huomiota (Koraanin) selostukseen, "jolloin huomataan pian, että kirjoittaja ylistää sellaisia petollisuuden, epäinhimillisyyden, julmuuden, koston tai kiihkoilun ilmentymiä, jotka ovat täysin yhteensopimattomia sivistyneen yhteiskunnan kanssa.”


title: Islamin kritiikki

text:
Ranskalainen Ernest Renan kirjoitti tunnetun esseen "L'islamisme et les sciences" (Islam ja tieteet), jossa hän argumentoi, että islamilaisen maailman sivistyksellinen ja tiedollinen alennustila johtui nimenomaan islamin opista. Renanin mukaan keskiajan islamilaisen kulttuurin kukoistus ei johtunut islamista, vaan tapahtui siitä huolimatta ja oli itse asiassa olennaisesti islamille vastaisten kulttuuristen virtausten aikaansaannosta. Islamilaiset valloitukset merkitsivät Sassanidi-imperiumin romahtamista, mutta Abbasidit onnistuivat vallankaappauksellaan palauttamaan imperiumin kukoistuksen. Renan kutsui tätä nykyään "islamin kultakautena" tunnettua ajanjaksoa persialaiseksi renessanssiksi ja näki sen perusolemukseltaan olennaisesti epäislamilaisena, paluuna sassanidi-imperiumin Khosrau I: aikaiseen kukoistukseen: Islamin kauhistuttava puhuri pysähdytti, noin sadan vuoden ajaksi, kaiken tämän kauniin iranilaisen kehityksen. Mutta Abbasidien saapuminen muistutti Khosraun kukoistuksen uudestisyntymää. Vallankumous, joka nosti tämän dynastian valtaistuimelle koostui persialaisista joukoista persialaisine päällikköineen. [...]Bagdadista tuli tämä persialaisen renessanssin pääkaupunki. Valloittajien kieltä, arabiaa, ei voitu syrjäyttää kuten ei uskonnostakaan voitu kauttaaltaan luopua; mutta uuden sivilisaation henki on oli olennaisesti sekoittunut. Parsit, kristityt, johtivat sitä; hallinto, poliisi erityisesti, olivat kristittyjen käsissä.Vastaavasti Renan katsoi, että juuri islam oli syy tämän kukoistuksen päättymisen. Islam suvaitsi filosofiaa ja tiedettä vain koska se oli liian heikko ja hajanainen ja "huonosti varustautunut terroriin" tehdäkseen niistä lopun, missä se onnistui Abbasidi-imperiumin kukistuttua. Renanin mukaanliberaalit, jotka puolustavat islamia, eivät sitä tunne. Islam on hengellisen ja ajallisen erottamaton liitto, se on dogman valtakunta, se on raskain kahle, minkä ihmiskunta on koskaan synnyttänyt.Renanin mukaan islamille on leimaa antavaa viha tiedettä kohtaan ja kaiken tutkimuksen pitäminen "jonninjoutavana ja lähestulkoon jumalattomana". Luonnontiede on islamin näkökulmasta kilpailua Jumalan kanssa, ja historia, kun sitä sovelletaan islamia edeltävään aikaan, arveluttavaa, koska se palauttaisi mieliin muinaiset virhekäsitykset.
Englantilainen kirjailija ja vakaumuksellinen katolilainen Hillaire Belloc oli 1900-luvun alkupuoliskon tunnettu islam-kriitikko. Jotkut oman aikamme islam-kriitikot pitävät joitain hänen teoksessaan Great Heresies esittämiä näkemyksiä profeetallisina. Belloc kirjoitti, että vaikka islamilainen maailma oli hänen aikanaan jäänyt länsimaista jälkeen, ei ole mitään syytä, miksei voisi "oppia läksyään ja tulla vertaiseksemme kaikissa ajallisissa asioissa, joista voimme kiittää ylivaltaamme—missä "Uskon" suhteen olemme olemme sen alapuolella." Belloc piti islamia edelleen Euroopan ja Lännen vihollisena ja katsoi, että aikalaistensa lapset ja lastenlapset saattaisivat joutua kokemaan ikiaikaisen kristityn lännen ja islamilaisen idän konfliktin uusiutumisen.


title: Islamin kritiikki

text: Myös Winston Churchill arvosteli islamia voimakkaasti alun perin 1899 ilmestyneessä kirjassaan The River War. Usein siteerattu islamia voimakkaasti arvosteleva kohta teoksessa sanoi muun muassa seuraavaa:"How dreadful are the curses which Mohammedanism lays on its votaries! Besides the fanatical frenzy, which is as dangerous in a man as hydrophobia in a dog, there is this fearful fatalistic apathy. The effects are apparent in many countries, improvident habits, slovenly systems of agriculture, sluggish methods of commerce, and insecurity of property exist wherever the followers of the Prophet rule or live.""A degraded sensualism deprives this life of its grace and refinement, the next of its dignity and sanctity. The fact that in Mohammedan law every woman must belong to some man as his absolute property, either as a child, a wife, or a concubine, must delay the final extinction of slavery until the faith of Islam has ceased to be a great power among men.""Individual Muslims may show splendid qualities, but the influence of the religion paralyses the social development of those who follow it. No stronger retrograde force exists in the world. Far from being moribund, Mohammedanism is a militant and proselytizing faith. It has already spread throughout Central Africa, raising fearless warriors at every step; and were it not that Christianity is sheltered in the strong arms of science, the science against which it had vainly struggled, the civilization of modern Europe might fall, as fell the civilization of ancient Rome."Lainaus jätettiin pois muutamaa vuotta myöhemmin ilmestyneestä teoksen lyhennetystä versiosta, mikä on saanut jotkut virheellisesti kiistämään lainauksen autenttisuuden.


title: Islamin kritiikki

text: Nykyaikainen islam-kritiikki suuntautuu useimmiten yleisiin moraalisiin ja etenkin ihmisoikeuksia koskevin kysymyksiin. Ennen kaikkea syyskuun 11. päivän terrori-isku lisäsi islam-kritiikkiä ja toi sen suuren yleisön tietoisuuteen, vaikka jo Salman Rushdien tapaus nostatti islamiin kriittisesti suhtautuvia puheenvuoroja.


title: Islamin kritiikki

text: Nykyaikaisia tunnettuja nimenomaan islamin arvostelijoina tunnettuja henkilöitä ovat muun muassa Ayaan Hirsi Ali, Ibn Warraq, Robert Spencer, Ali Sina ja tanskalainen historioitsija Lars Hedegaard. Islamia on arvosteltu voimakkaasti myös sisältä käsin sellaisten muslimien toimesta, jotka katsovat islamin olevan suurten uudistusten tarpeessa, jotka painottava tyypillisesti voimakkaasti eroa islamin yleensä ja islamismin, poliittisen islamin tai islamilaisen fundamentalismin välillä. Esimerkkeinä tällaisista islam-kriitikosta voidaan mainita Kanadalainen Irshad Manji ja pakistanilaistaustainen britti-muslimi Maajid Nawaz.


title: Islamin kritiikki

text: Ensisijaisesti muista ansioistaan tunnettuja mutta myös islamin arvostelijoina tunnettuja julkisuudenhenkilöitä ja ajattelijoita puolestaan ovat esimerkiksi Michel Houllebecq, Richard Dawkins, Sam Harris ja Nobel-palkittu kirjailija V.S. Naipaul. Ranskalainen intellektuelli, kirjailija ja journalisti Éric Zemmour, joka tunnetaan konservatiivisena yhteiskunta kriitikkona, on myös esittänyt islamkriittisiä näkemyksiä. Brittiläinen uuskonservatiivisesta yhteiskuntakritiikistään tunnettu journalisti ja kirjailija Douglas Murray, on myös kritisoinut voimakkaasti poliittista islamia ja islamilaisista maista tulevaa maahanmuuttoa. Italialassa journalisti Oriana Fallacin voimakkaasti islamia arvostelevasta teoksesta "La forza della ragione" tuli best-seller, joka nosti tekijänsä maansa luultavasti tunnetuimmaksi islamin arvostelijaksi. Toinen tunnettu italialainen islam-kriitikko on Islamin musta kirja (suom. WSOY, 2009) teoksen kirjoittanut Carlo Panella.


title: Islamin kritiikki

text: Islamin kritiikille on myös omistettu kansalaisjärjestöjä. Aktivisti Tommy Robinson perusti English Defence League -järjestön vastakseen poliittisen islamin haasteeseen, mutta jätti järjestön myöhemmin, koska ei hyväksynyt sen joidenkin jäsenten rasismia. Myös Suomessa vaikutti hetken aikaa Finnish Defence League -niminen organisaatio. Saksassa taas perustettiin hieman myöhemmin Pegida-niminen organisaatio, joka on myös levinnyt Saksan ulkopuolelle. Tommy Robinson kuuluu tätä nykyä Pegidan Iso-Britannian osastoon.


title: Islamin kritiikki

text: Suomessa tunnetuin islam-kriitikko lienee Perussuomalaisten puheenjohtajaksi 2017 valittu Jussi Halla-aho, jonka Scripta-blogin kommenttipalstasta aikoinaan kehittynyt Homma keskustelupalsta sisältää paljon islam-kriittistä kirjoittelua.


title: Islamin kritiikki

text: Ibn Warraq arvostelee islamilaisia maita siitä, että ne ovat pyrkineet muuttamaan kansainvälisen oikeuden normeja oman mielensä mukaiseksi. Muslimimaiden vaikutuksesta vuonna 1981 YK:n julistus uskonnollisen syrjinnän lopettamisesta muutettiin siten, että oikeus omaksua uskonto muutettiin oikeudeksi edustaa jotain uskontoa. Tämä heijastelee šariaa eli islamilaista lakia, jossa epäusko on suurin synti eli paha teko.


title: Islamin kritiikki

text: Vuonna 2009 YK:n yleiskokouksessa hyväksyttiin ”uskontojen halventamisen” vastainen julkilausuma. Arvostelijoiden mukaan kyse on 57 islamilaisen valtion muodostaman Islamilaisen konferenssin pyrkimyksestä estää islamin arvostelu. Arvostelijoiden mukaan islamilaiset valtiot ovat hyväksyneet YK:n ihmisoikeusjulistuksen sijasta Kairon julistuksen, jossa islam menee ihmisoikeuksien edelle. Uskontokriitikko Jussi K. Niemelän mielestä ”YK järjestönä on tiensä päässä, jos ja kun sitä käytetään totalitaristisen valtiojärjestyksen puolustamiseen ja suojelemiseen sekä teokratian edistämiseen” ajatuksenvapauden ja sananvapauden sijasta..


title: Islamin kritiikki

text: Vuonna 2009 järjestettiin 30. syyskuuta kansainvälinen jumalanpilkkapäivä. Kampanjan perustajien mukaan päivän tarkoitus on ”muistuttaa maailmaa siitä, että uskonnon ei tule enää koskaan olla avoimen ja rehellisen keskustelun ulkopuolella”. Päivä on eri puolilla maailmaa tapahtuneisiin mellakoihin johtaneiden Muhammad-pilapiirrosten julkaisun vuosipäivä.


title: Islamin kritiikki

text: Ayaan Hirsi Ali on arvostellut erityisesti musliminaisten asemaa ja todennut että ”heidän uskonsa vie heiltä heidän ihmisoikeutensa”.


title: Islamin kritiikki

text: Esimerkiksi Ibn Warraq on esittänyt voimakasta arvostelua islamilaisten maiden uskosta luopuneiden kohtelua kohtaan. Hän on kerännyt laajan kokoelman kertomuksia ihmisiltä, jotka ovat joutuneet vainon kohteeksi vaihtaessaan uskontoa tai luovuttuaan islamista. Koraanin, Hadithien sekä Šarian mukaan rangaistus apostasiasta on kuolema.


title: Islamin kritiikki

text: Eräät tutkijat ovat arvostelleet islamia siitä, että se salli orjuuden kauan sen jälkeen kun se oli kielletty länsimaissa. Esimerkiksi Rodney Starkin mukaan eräs ongelma oli Muhammadin asettama esikuva, jonka vuoksi ”islamilaisten teologien kohtaama perustava ongelma orjuuden moraalisuudessa on, että Muhammad osti, myi ja vangitsi orjia”.


title: Islamin kritiikki

text: Muslimit ovat puolustaneet Muhammadia sillä, että hän kohteli orjia hyvin. Muhammadin sanotaan vapauttaneen Zayd ibn Harithah -nimisen orjan, josta myöhemmin tuli Muhammadin ystävä ja seuraaja. Useat muslimit ovat myös sanoneet, että seuraava hadith todistaa Muhammadin pitäneen kaikkia ihmisiä tasavertaisina Jumalan edessä:


title: Islamin kritiikki

text: Warraqin mukaan Koraani ei voi olla kaikkitietävän jumalan teksti, vaan siinä on hänen mukaansa nähtävissä Muhammadin käden jälki kaikkialla. Tämä näkyy esimerkiksi Koraanin Raamattua muistuttavasta maailmankuvasta, joka on Warraqin mukaan ristiriidassa nykytietämyksen kanssa. Warraq viittaa länsimaissa pitkään vallinneeseen käsitykseen, jonka mukaan Koraanista oli alun perin olemassa useita versioita, jotka vasta myöhemmin pyrittiin yhdistämään yhdeksi Koraaniksi. Tämä on vastoin muslimien yleistä kantaa, jonka mukaan Koraani on aina ollut yhtenäinen kerralla jumalalta saatu.


title: Islamin kritiikki

text: Warraq viittaa tutkijoiden näkemyksiin, joissa Muhammadin nähdään saaneen usein Koraanin jakeiksi päätyviä ilmestyksiä, jotka palvelevat hänen kulloisia tarkoitusperiään. Lisäksi länsimainen tutkimus on selvittänyt Koraanin suurien aikajärjestystä, joka on tutkimusten mukaan eri kuin niiden järjestys itse kirjassa. Koraania on muslimien piirissä usein pidetty täydellisenä puhtaan arabiankielisenä tekstinä. Warraq viittaa länsimaisiin tutkijoihin, jotka ovat pitäneet Koraania kielioppivirheitä sisältävänä, tyyliltään kömpelönä ja lainasanoja sekä asiavirheitä sisältävänä (väitettyihin asiavirheisiin kuuluvat Koraanin sekavaksi moitittu käsitys Aleksanteri Suuresta ja joidenkin Raamatussakin esiintyvien henkilöiden sekoittaminen toisiinsa).


title: Islamin kritiikki

text: Warraqin mielestä Koraanissa alati aiheena oleva helvetin kauhujen kuvaaminen viittaa siihen, että islam perustuu suureksi osaksi pelotteluun. Warraq pitää myös predestinaatiota (oppi, jonka mukaan pelastetut ja helvettiin joutuvat on etukäteen valittu) epäsopivana moraalisen vastuun kannalta. Predestinaatio tarkoittaa käytännössä sitä, että syyttömiä tuomitaan helvettiin. Warraq kysyy myös, millainen on sellaisen jumalan mieli, joka luo olentoja, joita hän käskee palvomaan itseään viisi kertaa päivässä.


title: Islamin kritiikki

text: Ibn Warraq näkee hyvin ongelmallisena sen, että islam perustuu yhden ihmisen saamiin ilmestyksiin jumalalta. Hän kysyy, mistä voimme tietää, että Muhammad oli vilpitön. Monia ihmisiä, jotka nykyään väittävät saavansa viestejä jumalalta, pidetään mielenvikaisina. Warraq korostaa, että myös Muhammadia puolustava tutkija William Montgomery Watt myöntää, että Muhammad sai ilmestyksiä omien tarkoitusperiensä mukaisesti, mistä Watt päättelee edelleen, että Muhammad oli joko vilpillinen tai kykenevä itsepetokseen.


title: Islamin kritiikki

text: Ayaan Hirsi Ali on kirjoittanut Muhammadin olevan nykykäsitysten valossa ”kieroutunut” viitaten hänen avioliittoonsa hyvin nuoren tytön, 9-vuotiaan Aishan, kanssa.


title: Islamin kritiikki

text: Ibn Warraqin mukaan Muhammad syyllistyi salamurhiin, ryöstelyihin ja verilöylyihin vihollisia – erityisesti juutalaisia – kohtaan. Warraqin mukaan Muhammad saattoi hyökätä kyliin vain lisätäkseen valtaansa tappaen miehet, myyden naiset ja jakaen saaliin. Warraqin mukaan Muhammadia ei voida puolustaa sanomalla tämän olleen vain oman aikansa ja paikkansa edustaja muun muassa sen takia, että tuohon aikaan Arabiassa kyllä tunnettiin armo ja laupeus. Myös Warraq moittii Muhammadia kyseenalaisista seksuaalisuhteista, joista seuranneista skandaaleista on nähty jälkiä Koraanin jakeissa.


title: Islamin kritiikki

text: Niin sanottu historiallis-kriittinen islamin tutkimuksen koulukunta, jonka nykyinen keskus on Saarlandin yliopistossa vaikuttava Inārah-projekti, on asettanut kyseenalaiseksi Muhammedin historiallisuuden, Koulukunnan edustajia ovat muun muassa Karl-Heiz Ohlig, Gerd R. Puin ja Christoph Luxenberg. Luxenbergin mukaan profeetta Muhammedin hahmo syntyi lukuvirheen tuloksena, kun Jeesuksen arabiankielinen kunnianimi "muhammad" eli "ylistetty" alettiin lukea Muhammed -nimiseksi henkilöksi.


title: Islamin kritiikki

text: Monet tutkijat, muun muassa Bernard Lewis, eivät katso olevansa varsinaisesti islamin arvostelijoita, mutta ovat arvostelleet islamilaisen yhteiskunnan eräitä piirteitä. Esimerkiksi Lewisin mukaan islamissa muiden uskontojen kannattajat, naiset ja orjat ovat perustavalla tavalla huonommassa asemassa aikuisiin miespuolisiin muslimeihin verrattuna. Lewis kuitenkin sanoo, että islamin syntyhetkellä kaikkien miespuolisten muslimien tasavertaisuus edusti suurta edistysaskelta aikakauden kreikkalais-roomalaiseen perinnölliseen ylimysvaltaan ja iranilaiseen feodalismiin verrattuna. Yhdysvaltalaisen tutkijan William Montgomery Wattin mielestä ketään historian kuuluisaa henkilöä ole mustamaalattu niin voimakkaasti kuin Muhammadia. Hänen mukaansa Muhammadia pitäisi arvostella oman aikansa eikä nykyisen länsimaalaisen moraalikäsityksen perusteella. Brittiläinen tietokirjailija Karen Armstrong pitää Muhammadin teologisia näkemyksiä rauhanomaisina ja suvaitsevina. Armstrongin näkemyksen mukaan Koraanin kehottama pyhä sota eli jihad tarkoittaa jokaisen muslimin velvollisuutta taistella oikeudenmukaisen valtion puolesta.


title: Islamin kritiikki

text: Suomessa vapaa-ajattelija Janne Vainio on sanonut, että kristinusko nykyisellään ei kaikesta huolimatta ole aivan niin vaarallinen vapaa-ajattelijoiden ajamalle ajatuksenvapaudelle kuin islam. ”Kristinuskon historia on satoja vuosia vanhempi ja kristinuskon taltuttamiseen on valistusajattelun perillisillä ollut vuosisatoja enemmän aikaa kuin islamin poliittisten muotojen tekemiseen vaarattomiksi.”


title: Rautarouva

text: Rautarouva tarkoittaa seuraavia:


title: Kristoffer Rygg

text: Kristoffer Rygg (s. 9. syyskuuta 1976 Oslo), joka tunnetaan myös nimimerkeillä Garm, G. Wolf, Trickster G. ja Fiery G. Maelstrom, on norjalainen muusikko, laulaja ja tuottaja/kitaristi (Ulver), joka tunnetaan parhaiten laajasta ääniskaalastaan. Rygg omaa baritoniäänensä rinnalla hiotun falsettirekisterin ja on kouliintunut myös säröisissä black metal -vokaaleissa.


title: Kristoffer Rygg

text: Rygg perusti 16-vuotiaana Ulverin, joka oli yksi black metallin tärkeimmistä nimistä ensimmäisillä kolmella albumillaan. Ulverin teokset ovat olleet myös suunnannäyttäjänä folk metallille ja avantgardemetallille. Rygg on ollut laulajana myös yhtyeissä Borknagar (1995–1997) ja Arcturus (1993–2003).


title: Kristoffer Rygg

text: Nykyään Rygg pyörittää omaa levy-yhtiötään Jester Recordsia, ja luo musiikkia Ulverille ja vaihtoehtorock-yhtye Head Control Systemille. Hän kuitenkin vierailee usein muiden yhtyeiden levyillä ja on ollut tekemisissä muun muassa Darkthronen, Emperorin, Mayhemin ja Zyklonin kanssa.Aakkosjärjestyksessä.


title: Liikennetelematiikka

text: Liikennetelematiikka (ITS, "Intelligent Transportation System" tai "Intelligent Transportation Systems and Services") tarkoittaa tieto- ja viestintätekniikan, erityisesti tietoliikenne- ja paikkatietotekniikan yhdistelmien soveltamista henkilö- ja tavaraliikenteessä maalla, merellä ja ilmassa. Liikennetelematiikkajärjestelmien toimintoina on tiedon keruu, käsittely ja välittäminen sekä tietopalvelujen tarjoaminen liikenteen ja kuljetusten avuksi. Järjestelmiltä edellytetään yleensä ajantasaisuutta, luotettavuutta ja helppokäyttöisyyttä. Varsinaisella telematiikalla on myös muita käyttökohteita kuin liikenne.


title: Liikennetelematiikka

text: Liikennetelematiikan avulla yritetään parantaa liikenneturvallisuutta ja teiden käyttöä tehostavaa liikenteenhallintaa sekä ohjata liikennettä. Tavoitteena voi olla myös ympäristöystävällisyys. Joukkoliikennettä tehostavat informaatio-, kuljetusten hallinta- ja maksujärjestelmät, tavarankuljetuksia erilaiset logistiikan telematiikkajärjestelmät. Liikenneonnettomuuksien syynä ovat usein havainto- ja huomiovirheet, mutta juuri liikennetelematiikan avulla voidaan parantaa riskitekijöiden havaittavuutta. Liikenteen sujuvuudesta ja onnettomuuksista halutaan yleensä tietoa, koska sujuvuuteen tulee häiriöitä onnettomuuksien yhteydessä.


title: Liikennetelematiikka

text: Suomessa Liikenne- ja viestintäministeriön tavoitteena on saada vuoteen 2010 mennessä sekä kansalaisille että elinkeinoelämälle käyttöön sähköisessä muodossa tietoa, joka auttaa kiertämään ruuhkat, nopeuttamaan tavarankuljetusta ja löytämään sopivimmat joukkoliikenneyhteydet. Suomessa on ollut myös useita muita liikennetelematiikkaan liittyviä hankkeita. Liikennetelematiikan avulla voidaan siirtää tai korvata muunlaisia rahaa vaativia parannuksia, varsinkin kun telematiikka-hankkeisiin voi osallistua pienemmälläkin budjetilla: se on halvempaa kuin esimerkiksi uusien teiden rakentaminen. Valtio tai kunta hoitaa yleensä tielle hankittavat liikennetelematiikkajärjestelmät, autoihin hankittavat järjestelmät autoilijat hoitavat itse yleensä vapaaehtoisesti. Palveluista osa on käyttäjille ilmaisia (esimerkiksi keli- ja liikennetiedotteet), osa taas maksullisia (esimerkiksi jotkut reittipalvelut).


title: Liikennetelematiikka

text: Liikennetelematiikkaan liittyvä tutkimus aloitettiin 1960- ja 1970-luvulla ainakin Japanissa, Yhdysvalloissa ja Saksassa. Aihepiirinä oli erityisesti reittiopastus ja käytössä olivat suuret keskustietokoneet, mutta erilaisten rajoitusten vuoksi mikään järjestelmistä ei kuitenkaan päätynyt käytännön toteutukseen. 1980-luvulla olivat liikennetelematiikan mahdollisuudet parantuneet tekniikan kehittymisen vuoksi, joten eri puolilla maailmaa saatiin kehitettyä uusia järjestelmiä.


title: Liikennetelematiikka

text: Liikennetiedotuspalveluja tarjotaan sekä radiossa että internetissä. Kelikameroiden näyttämää kuvaa voi katsella internetistä. Radiossa voidaan kertoa liikennemäärästä ja säästä sekä poikkeustilanteista, kuten ruuhkista ja erikoiskuljetuksista. Suomessa liikennetietopalveluita tuottaa lähinnä Tiehallinnon liikennekeskus, joka myös suorittaa liikenteen seurantaa. Seurantajärjestelmän hyödyt tulevat parhaiten esille ruuhka- ja muissa häiriötilanteissa: kun matka-aikoja on seurattu, siitä voidaan myös tiedottaa ja tarvittaessa neuvoa vaihtamaan kiertotielle. Suomessa kyseinen järjestelmä on käytössä esimerkiksi valtatie 4:llä, Lahden ja Heinolan välillä. Ennustamalla lähituntien tilannetta pääteillä ja kertomalla senhetkisestä tilanteesta, voivat autoilijat tarvittaessa valita toisen reitin. Sää- ja kelitiedotuksissa apuna ovat tiesääasemien keräämät tiedot, kelikamerakuvat sekä satelliitti- ja tutkakuvat, joiden perusteella voidaan tehdä ennusteita ja tiedotuksia.


title: Liikennetelematiikka

text: Tiesääasemien verkon pohja rakennettiin Suomeen 80- ja 90-luvun vaihteessa, jolloin järjestelmään kuului noin 100-150 asemaa. Sen jälkeen verkon reikiä on täydennetty, ja nykyisin tiesääasemia on Suomessa yli 400. Useimmat nykyiset tiesääasemat on päivitetty optisilla kitka-antureilla, jotka mittaavat tienpinnan kitkaa, ja kyseiset anturit lisätään automaattisesti melkein kaikkiin uusiin tiesääasemiin. Lisäksi on kehitelty tiesääaseman kevyempi ja halvempi versio, joka mittaa vain tarvittavat perustiedot. Kyseistä versiota tiesääasemasta käytetään vain vähäliikenteisellä tieverkolla ja seutu- sekä yhdystieverkolla erityisesti itärajan tuntumassa.


title: Liikennetelematiikka

text: Suomen ensimmäinen kelikamera asennettiin Kuuselaan vuonna 1992. Kelikamerat alkoivat yleistyä Suomen teillä vasta vuoden 1995 jälkeen, suuremmissa määrin vasta 2000 jälkeen. Vielä 2000-luvun alkupuoliskolla kameraverkossa oli hyvinkin isoja reikiä. Nykyisin kameraverkko on melko tiivis ja siihen kuuluu reilut 500 kelikameraa. Uusia kameroita asennetaan vuosittain noin 20–50 kappaletta.


title: Liikennetelematiikka

text: Liikennetelematiikan eräänlaisia sovelluksia ovat erilaiset internetistä löytyvät reitinhakupalvelut, reittioppaat, joista voi hakea reittivaihtoehtoja liikkuipa sitten julkisella liikenteellä tai omalla autolla. Liikennetelematiikka ja navigointi puolestaan yhdistyvät esimerkiksi autoihin kiinnitettävissä näyttötauluissa, joiden avulla voidaan hakea matkareitti ja kone neuvoo sen. Navigointi perustuu paikkatietokantoihin ja paikannukseen. Laitteet voivat kertoa karttojen pohjalta lyhyimmän reitin tai liikenteen sujuvuuden mukaan nopeimman. Navigointiin liittyy informaatio esimerkiksi seuraavista asioista: kulkureitti, reitin valinnan opastus, matka-aika, sää- ja kelitiedot, joukkoliikenteen aikataulut ja liikennehäiriöt. Nykyään joitakin tietoja voidaan välittää myös matkapuhelimeen.


title: Liikennetelematiikka

text: Tieverkosta voidaan tehdä erilaisia tietokantoja. Suomessa tärkeimpiä on Tiehallinnon Digiroad-paikkatietojärjestelmä, joka sisältää koko Suomesta teiden ja katujen tietoja, niiden sijainnin ja erilaisia ominaisuuksia. Logistiikka ja joukkoliikenne ovat mahdollisia tietokantojen käyttäjiä kuljetusten suunnitteluun, pelastustoimi voi yhdistää paikannuksen ja reittimahdollisuudet vaikka rakennuksista kertoviin paikkatietojärjestelmiin. Tietokanta-aineistoa voidaan käyttää myös esimerkiksi liikenteen seuranta- ja hallintajärjestelmiin tai teiden ja katujen kunnossapidon kehittämiseen.


title: Liikennetelematiikka

text: Järjestelmä kertoo autoilijoille, missä pysäköintilaitoksessa on vielä tilaa ja siten säästää autoilijaa turhalta etsimiseltä, kyseistä aluetta turhalta paikanhakuliikenteeltä ja saa pysäköintilaitokset täyttymään järjestelmällisemmin. Saksassa on tutkittu, että opastus vähentää pysäköintiä etsivien liikennettä 10–20 %. Useimmiten pysäköintilaitoksiin opastavissa viitoissa merkintä kertoo onko paikka auki tai siellä tilaa, vaihtoehtoisesti opasteissa voi olla erikseen lähes ajantasaisesti päivittyvä vapaiden pysäköintipaikkojen määrä. Myös pysäköintilaitoksen oven vieressä voi olla taulu, jossa on esimerkiksi tekstiä (monissa maissa merkitykseltään yleensä "tilaa" ja "täynnä") tai vapaiden pysäköintipaikkojen määrä numeroina. Helsingissä ollaan merkiksi valittu P-kirjain, jonka yli on vedetty punainen viiva, jos tilaa ei ole.


title: Liikennetelematiikka

text: Järjestelmä toimii siten, että se laskee paikan sisään- ja ulosajokohtien liikenteen. Jos käytössä on rahastusjärjestelmä, niin siihen liittyvän puomin avulla voidaan laskea sekä sisään että ulos ajavat autot, jonka perusteella voidaan sitten laskea vapaiden paikkojen määrä. Kun autojen määrä alkaa lähestyä suurinta mahdollista määrää, opastetauluihin vaihdetaan merkintä "täynnä" ja se vaihtuu ensin kauempana oleviin opasteisiin. Tosin Suomessa on usein ongelmana se, että vaikka paikan ilmoitetaan olevan täynnä, autoilijat jäävät silti odottamaan ja etsimään paikkaa – aiheuttaen siinä samalla suuria pakokaasuhaittoja.


title: Liikennetelematiikka

text: Monissa suuremmissa kaupungeissa on käytössä erilaisia joukkoliikenteen informaatiojärjestelmiä. Suomessa esimerkiksi Helsingissä järjestelmän nimi on HELMI ja siinä ovat vuonna 2012 mukana kaikki raitiovaunulinjat ja 37 pääkaupunkiseudun bussilinjalla.


title: Liikennetelematiikka

text: Helsingin HELMI perustuu radioviestintään: keskuslaitteiden välillä on kaapeliverkko, mutta liikennevälineiden ja aikataulunäyttöjen väliset tiedot kulkevat tukiasemien kautta. Bussin tai raitiovaunun sijainti pysäkin tarkkuudella määritellään satelliittipaikannuksen ja matkamittauksen avulla. Aikatauluseurannassa vertaillaan todellista sijaintia ja pysäkkiaikataulun perusteella laskettua sijaintia. Sitten sekä kuljettaja että muu liikennöinnistä vastaava henkilökunta saa tietää poikkeaman aikataulusta. Kuljettajan on vain muistettava aina päivän ensimmäistä kertaa liikkeelle lähtiessään kirjautua järjestelmään, niin sen jälkeen hänellä olevaan näyttöruutuun ilmestyy tiedot aikataulussa pysymisestä. Tarvittaessa järjestelmän kautta voidaan antaa tietoja myös liikennehäiriöistä tai muista hidastavista esteistä. Ainakin Helsingissä joukkoliikenne on sujuvoitunut HELMIn ansiosta ja siten saatu selviä rahallisia säästöjä.


title: Liikennetelematiikka

text: Pysäkeille voidaan asentaa näyttötauluja, joista näkee Helsingissä ajantasaisen ennusteen minuutin tarkkuudella, milloin kaksi seuraavaa linjan bussia tai raitiovaunua ovat tulossa pysäkille. Joissakin kaupungeissa näytöstä näkee linjan aikataulun mukaisen saapumisajan ja Suomessa muualla kuin Helsingissä saapumisaikoja näytetään vain yksi. Lisäksi liikennöinnistä vastaavilla henkilöillä voi olla mahdollisuus lähettää tauluun tiedote vaikkapa liikennehäiriöistä. Helsingissä raitiovaunuissa sisällä on erilliset näytöt, joissa kerrotaan seuraava pysäkki vuorotellen suomeksi ja ruotsiksi. Lisäksi järjestelmä voi kuuluttaa pysäkin lisäksi tiedon sen läheisyydessä olevista merkittävistä matkailukohteista, kuten terminaaleista ja yleisötilaisuuksien pitopaikoista.


title: Liikennetelematiikka

text: Myös esimerkiksi Tampereella on kehitteillä uusi joukkoliikenteen infojärjestelmä, joka tuottaa reaaliaikaista informaatiota busseihin ja ulkona oleviin näyttölaitteisiin sekä toteuttaa liikennevaloetuuksia, kuljettajien hälytystoimintoja ja välittää häiriötiedotteita.


title: Liikennetelematiikka

text: Joillakin teillä on käytössä esimerkiksi sään mukaan vaihtumaan ohjattavia nopeusrajoituksia ja varoitustauluja. Suomessa niitä on ollut käytössä 1990-luvun alusta asti.


title: Liikennetelematiikka

text:
Merkit voivat olla perinteisten liikennemerkkien näköisiä sähkömekaanisia merkkejä, vaihtoehtoisesti ne voivat olla myös puna-musta-valkoisia, jolloin niissä voi olla joko LED- tai kuituoptiset valot. Niitä ei yleensä ole tarpeellista laittaa kuin vilkkaasti liikennöidyille teille. Suomessa niitä onkin lähinnä tärkeillä kaksikaistaisilla valtatieosuuksilla ja kahdella moottoritien pätkällä. Sääasemat keräävät tietoa, jonka perusteella liikennemerkit vaihtavat kelin mukaan niihin olosuhteisiin ennalta määritellyn nopeusrajoituksen. Järjestelmän toimintavarmuus ei kuitenkaan ole aivan 100 %. Ohjauksessa voidaan hyödyntää myös tiehen asennettuja LAM-pisteitä (Liikenteen Automaattinen Mittausasema), joka muun muassa laskee liikennemääriä ja ajoneuvojen keskinopeuden muutoksia.
Liikenneturvallisuus paranee, koska nopeusrajoituksen alentamisen vuoksi keskinopeus alenee enemmän kuin pelkän huonon kelin takia ja nopeuksien hajonta pienenee eli liikennevirta kulkee tasaisemmin. Tiehallinnon suuntaa antavan selvityksen mukaan vaihtuvat rajoitukset vähentävät yleensä riskiä joutua henkilövahinkoja aiheuttaneisiin onnettomuuksiin, erityisesti silloin jos kyseessä ovat normaalista poikkeavan näköiset, valoista koostuvat merkit. Joissakin seuratuissa kohteissa – yleensä niissä, joiden vaihtuvat merkit olivat sähkömekaanisia – onnettomuusriski oli jopa suurempi kuin perinteisten liikennemerkkien kanssa.


title: Liikennetelematiikka

text: Nopeusrajoitusta voidaan vaihtaa erilaisten talvikelien, esimerkiksi mustan jään tai kesällä vesiliirron takia. Koska nopeusrajoituksia pääsääntöisesti vaihdetaan säätilan mukaan, niin Suomen oloissa rajoituksia vaihdetaan yleensä vain talvisin. Joissakin paikoissa on vaihtuvien nopeusrajoitusmerkkien lisäksi myös vaihtuva varoitusmerkki, jota voidaan vaihtaa tilanteen mukaan. Varoittaa voidaan myös muunlaisista liikenteen häiriöistä, kuten vaikkapa tietyöstä. Jos tiellä on suuri onnettomuusriski tai kuljettajille on tarpeellista tiedottaa poikkeuksellisista liikennejärjestelystä ja muista liikenneolosuhteista, myös silloin saatetaan laittaa tielle lyhyeksi ajaksi kerrallaan vaihtuvia nopeusrajoituksia. Järjestelmään voidaan liittää myös tekstillisiä tiedotustauluja, joita voidaan käyttää varoitusten antamiseen tai vaikkapa kertomaan tien ruuhkautumisesta ja kiertotiestä.


title: Liikennetelematiikka

text: Tampereella on mataliin siltoihin laitettu korkeudesta kertovien liikennemerkkien tueksi varoitusjärjestelmä: se mittaa ajoneuvon korkeuden ja varoittaa ylikorkean ajoneuvon kuljettajaa, joka voi sitten valita toisen reitin.


title: Liikennetelematiikka

text: Valtatiellä 5 Mäntyharjulla ja Valtatiellä 7 Sipoon Boxissa on kokeiltu myös vaihtuvia hirvivaroitusmerkkejä, mutta kyseiset liikennemerkit on tällä hetkellä jo poistettu käytöstä. Tällä hetkellä uusia vastaavanlaisia merkkejä ei ole suunnitteilla muuta kuin Valtatielle 6 Kouvolan ja Koskenkylän välille. Eurooppatiellä 18 Turun ja Kehä III:n välillä on käytössä sään, kelin ja liikennemäärän mukaan ohjautuvat vaihtuvat nopeusrajoitukset ja varoitusmerkit. Vastaavanlaisia järjestelmiä on viime vuosina rakennettu ainakin myös Valtatielle 3 Lempäälän ja Tampereen välille, Valtateille 4 ja 29 Kemin ja Tornion välille sekä Valtatielle 6 Lappeenrannan ja Muukon välille. Myös Valtatielle 5 Kuopion ja Siilinjärven välille rakennetaan vastaavanlainen järjestelmä vuosina 2013–2014. Uutena pidempänä kohteena järjestelmä otettiin vaiheittain käyttöön myös E18-tiellä Helsingin ja Haminan välillä uuden moottoritien valmistumisen yhteydessä vuosina 2013–2015. Lisäksi samanlaista järjestelmää on suunniteltu myös Valtatielle 4 Limingan ja Iin välille sekä Valtatielle 6 Koskenkylän ja Kouvolan sekä Muukon ja Imatran välille.


title: Liikennetelematiikka

text: On arvioitu, että jos tärkeimpien pääteiden perinteiset nopeusrajoitukset korvattaisiin kelin mukaan vaihtuvilla, se tulisi maksamaan noin 200 miljoonaa euroa. Tästä syystä niiden laajamittainen toteuttaminen ei ole tällä hetkellä kannattavaa. Myös tunneleissa ja avattavilla silloilla käytetään yleensä vaihtuvia nopeusrajoitus- ja/tai varoitusmerkkejä. Joidenkin tiesääasemien yhteyteen on toteutettu vaihtuvia opastemerkkejä, joissa näytetään pääsääntöisesti vain tienpinnan ja ilman lämpötila sekä liukkaan kelin varoitusmerkki huonoissa keliolosuhteissa.


title: Liikennetelematiikka

text:
Tällä hetkellä Suomen pääteillä on vaihtuvia nopeusrajoituksia (ja yleensä myös vaihtuvia varoitusmerkkejä) seuraavissa kohteissa:
Lisäksi vaihtuvia liikennemerkkejä on suunnitteilla seuraaviin kohteisiin:


title: Liikennetelematiikka

text:
Logistiikassa telematiikkaujärjestelmiä voidaan käyttää esimerkiksi kuljetusjärjestelmän kehitykseen ja autojen reittien suunnitteluun, kuten kuljetusmatkan ja tyhjänä ajon määrän minimointiin, jolloin järjestelmät parantavat kuljetustaloutta ja vaikuttavat tuotantolaitoksen kuljetuskustannuksiin.
Tieto- ja viestintäteknisten sovellusten avulla liikennöinnin suunnittelija voi seurata ajoneuvon sijaintia ja suunnitella paluu- ja täydennyskuormia sekä nähdä auton täyttöasteen tilavuuden ja massan suhteen. Kyseiset järjestelmät ovat tuoneet säästöjä ja lisää tehokkuutta osittain siksi, kun enää ei tarvitse käyttää seurantaan niin paljoa aikaa eikä puhelimessa puhumista. Ajoneuvojen ja tavaran seurantaan liittyvät tiedot toimituksen etenemisestä ja saapumisajan arviointi, usein on myös mahdollisuus seurata kuljetusta internetissä, mikä on tärkeää erityisesti kriittisissä toimituksissa.


title: Liikennetelematiikka

text: Kuljetettaviin tavaroihin voidaan liittää viivakoodeja, jotka kertovat tuotetiedot ja tiedetään tarkemmin mitä kuljetetaan. On myös olemassa järjestelmiä, jotka kertovat automaattisesti suunnittelijalle, koska auto saapuu lastauslaiturille ja lähtee sieltä eikä kuljettajan tarvitse itse kuitata. Ne tiedot voidaan yhdistää laskutukseen, ajo- ja lepoaikojen seurannan tiedot voidaan puolestaan siirtää palkanmaksujärjestelmään.


title: Liikennetelematiikka

text: GPS-satelliittipaikannusta ja karttaohjelmia käyttävät ajoneuvopäätteet antavat kuljettajille tietoja lastin noutopaikasta, tavaramäärästä ja toimitusosoitteesta ja siten vähentävät etsiskelyä ja muuta turhaa ajoa. Ensimmäiset versiot laitteista tulivat 1990-luvun alussa, mutta sen jälkeen järjestelmät ovat kehittyneet ja laitteiden hinta laskenut. Käytössä laitteita on esimerkiksi puu- ja maidonkeruukuljetuksissa.


title: Tšekkoslovakian jalkapallomaajoukkue

text: Tšekkoslovakian jalkapallomaajoukkue edusti Tšekkoslovakiaa kansainvälisissä miesten jalkapallon maajoukkuekilpailuissa, ennen kuin valtio jaettiin Tšekiksi ja Slovakiaksi. Joukkue toimi Tšekkoslovakian jalkapalloliiton alaisuudessa vuosina 1922-1993.


title: Tšekkoslovakian jalkapallomaajoukkue

text: Tšekkoslovakia osallistui maailmanmestaruuskilpailujen lopputurnaukseen kahdeksan kertaa ja selviytyi finaaliin vuosina 1934 ja 1962. EM-lopputurnauksessa Tšekkoslovakia pelasi kolmasti saavuttaen mestaruuden 1976.


title: Tšekkoslovakian jalkapallomaajoukkue

text: Olympiatasolla Tšekkoslovakia selviytyi Antwerpenin olympialaisten loppuotteluun vuonna 1920, mutta joukkue diskattiin kesken loppuottelun eikä se saanut turnauksesta mitalia.


title: Titaanimies

text: Titaanimies (esiintynyt Suomessa myös alkuperäisellä nimellään Titanium Man ja nimellä Titaniummies) on Marvel-kustantamon luoma superroisto, jonka ensiesiintyminen tapahtui amerikkalaisessa "Tales of Suspense"-lehden numerossa 69 (1965). Hahmon loivat Stan Lee ja Don Heck. Titaanimies on pääasiallisesti Rautamiehen vihollinen.


title: Titaanimies

text: Boris Bullski oli Neuvostoliiton kansalainen ja kommunistisen puolueen suosittu jäsen. Hän sai useita vaativia työtehtäviä ja työskenteli kuuluisan Natasha Romanovin kanssa tiedustelutehtävissä. Poliittisten mullistusten aikana Bullski kuitenkin tuomittiin Siperiaan työleirille. Siellä hän tutustui tiedemiehiin, jotka olivat työskennelleet yhdessä Anton Vankon, alias Purppuradynamon kanssa. Bullski suunnitteli tekevänsä haarniskan jolla voittaa Rautamies ja todistaa Neuvostoliiton paremmuus.


title: Titaanimies

text:
Leirillä suunniteltiin titaanista tehty haarniska, joka kuitenkin oli paljon suurempi ja raskaampi mitä Rautamiehen (leirillä ei ollut saatavilla asianmukaista hienoelektroniikkaa). Puolue näytti hankkeelle vihreää valoa ja raskaan taistelun jälkeen neutraalilla maaperällä Titaanimies hävisi televisioiden taltioiman taistelunsa. Vihainen Bullski alkoi heti suunnitella uusintaottelua, mutta hävisi tämänkin.
Lukuisten tappioiden jälkeen hän pakeni Vietnamiin. Täällä hän liittoutui Radioaktiivisen Miehen ja uuden Purppuradynamon, Alex Nevskyn kanssa lisäten samalla radioaktiivisilla käsittelyillä omaa fysiikkaansa huippuunsa. Geneettisen käsittelyn myötä Bullski kykeni nostamaan ilman haarniskaansa noin 1100 kg. Titaanikolmikoksi itseään kutsuvat rikolliset eivät kuitenkaan saavuttaneet sanottavampaa menestystä ja ryhmä hajaantui koettuaan nöyryyttävän tappion Kang Valloittajaa vastaan.


title: Titaanimies

text: Bullski löysi myöhemmin nerokkaan tiedemiehen nimeltään Sergei, joka oli suunnitellut hämmästyttäviä "luottokorttihaarniskoja". Haarniska kykeni pakkaamaan itse itsensä pieneksi laitteeksi, joka muistutti luottokorttia. Titaanimies kiristi tiedemiestä hänen vangittujen vanhempiensa avulla rakentamaan lukuisia haarniskoja, joihin hän huijasi katkeroituneita Vietnamin sodan veteraaneja käyttäen itsestään nimeä Komentaja.


title: Titaanimies

text: Tämä VihreäVapausRintama ryösteli pankkeja ja taisteli Beta-Billiä vastaan. Sergei sai kuitenkin tietää vanhempiensa jo kuolleen ja paljasti Titaanimiehen suunnitelmat. Raivostuneet veteraanit hyökkäsivät entisen johtajansa kimppuun, joka pakeni luottokorttimuotoonsa. Sergei kuitenkin repi kortin kahtia ja heitti palaset roskikseen.


title: Titaanimies

text: Bullskin kuoltua toinen neuvostorikollinen Gremlin otti kannettavakseen Titaanimiehen haarniskan, mutta kuoli taistelussa Rautamiestä vastaan epävakaan haarniskan pettäessä.


title: Titaanimies

text: Dimitri Bukharin, jälleen uusi Purppuradynamo, lähetettiin herättämään Bullski henkiin. Hän onnistuikin yhdistämään kortit ja herättämään Titaanimiehen jälleen eloon (tosin tämän jalka ei ollut aivan kunnossa). Myöhemmin Purppuradynamo nimeltään Valentin Shatalov tarjosi Bullskille mahdollisuutta palauttaa hajonnut Neuvostoliitto, mutta yritykset epäonnistuivat.


title: Titaanimies

text: Bullski oli kyllästynyt Venäjään ja alkoi suuntautua ajatusmaailmaltaan länsimaisemmaksi. Kävi myös kivuliaan selväksi, että Bullski tarvitsi haarniskaansa pysyäkseen hengissä. Viimeinen pisara oli Stark-yhtiöiden avaama Moskovan konttori. Hän hyökkäsi raivoisasti paikalle, mutta Rautamies, Musta Leski ja Purppuradynamo saapuivat paikalle pysäyttämään tätä. Titaanimies kuitenkin murskasi Purppuradynamon jalan ja pakeni paikalta.


title: Titaanimies

text: Tony Stark päätti käyttää vammautuneen Purppuradynamon haarniskaa Titaanimiehen pysäyttämiseen. Shatalov itse käytteli haarniskaansa kauko-ohjauksen avulla ja Musta Leski auttoi Starkia käännöstyössä. Näin roiston vangitsisi hänen oma maanmiehensä.


title: Titaanimies

text: Titaanimies ja Stark taistelivat raivoisasti hylätyllä avaruussukkulatehtaalla ja lopulta Shatalovin nähdessä, ettei Titaanimies pysähtyisi, hän käytti haarniskansa voimakkainta asetta. Sädeisku työnsi Titaanimiehen rakettien keskelle, jotka räjähtivät. Stark yritti turhaan etsiä Bullskia ja oli raivoissaan tämän kuolemasta.


title: Titaanimies

text: Titaanimies käytti vihreää, Rautamiehen oman tapaista haarniskaa. Haarniska ei kuitenkaan ollut läheskään yhtä hienostunut kuin mitä Starkin. Tosiasiassa haarniska oli hyvin epävakaa. Tästä aiheutui esimerkiksi Gremlinin kuolema ja oletettavasti Titaanimiehen lukuisat tappiot.


title: Titaanimies

text: Haarniskan avulla Bullski sai viisikymmenkertaiset voimat, joten hän kykeni nostamaan noin 58 tonnia. Haarniska kestää jopa suoran tykistökeskityksen ja antaa käyttäjälleen kyvyn lentää noin nopeudella 370 km/h 18 minuutin ajan, mikä antaa kantamaksi noin 111 km. Haarniskansa avulla Bullski kykeni myös ampumaan laserohjattuja plasmaiskuja käsistään.


title: Titaanimies

text: Titaanimiehen voimalähde on hänen selkäänsä sijoitettu ydinvoimapatteri.


title: Old Saybrook

text: Old Saybrook on yhdysvaltalainen kaupunki Middlesexin piirikunnassa, Connecticutissa.


title: Old Saybrook

text: Old Saybrook perustettiin 1600-luvun alulla siirtokuntana ja se on Connecticutin osavaltion kolmanneksi vanhin kaupunki. Yalen yliopisto siirrettiin vuonna 1716 sieltä New Haveniin.


title: Old Saybrook

text: Illinoisin osavaltiossa sijaitseva Saybrook on nimetty Old Saybrookin mukaan.


title: Old Saybrook

text: Old Saybrookin pinta-ala on Yhdysvaltain väestönlaskentaviraston mukaan 56,0 neliökilometriä, josta vettä on 30,45 prosenttia. Connecticutjoki laskee Old Saybrookin kohdalla Long Islandin salmeen.


title: Old Saybrook

text: Old Saybrookissa oli vuoden väestönlaskennan aikaan 10 367 asukasta, 4 184 taloutta ja 2 920 perhettä. Asukastiheys oli 266,1 neliökilometriä kohti. 95,75 % asukkaista on valkoisia, 1,01 % afroamerikkalaisia, 0,08 % intiaaneja, 1,72 % aasialaisia, 0,07 % Tyynenmeren saarilta, 0,45 % muista roduista ja 0,93 % kahdesta tai useammasta rodusta. Kaikkiaan 1,87 % väestöstä on espanjalais- tai latinalaisamerikkalaisperäistä.


title: 5. sinfonia

text: Viidennen sinfonian ovat säveltäneet muun muassa:


title: Puuma (sarjakuvahahmo)

text: Puuma, oikealta nimeltään Thomas Fireheart, on Marvel-kustantamon luoma antisankari. Puuma oli alun perin Hämähäkkimiehen vihollinen, mutta myöhemmin liittolainen. Puuma kykenee muinaisen intiaanirituaalin avulla muuttumaan ihmispuumaksi (vrt. ihmissusi). Hahmo esiintyi ensimmäisen kerran amerikkalaisen "Amazing Spider-Man" -lehden numerossa 256 (1984). Puuman loivat Tom DeFalco ja Ron Frenz.


title: Puuma (sarjakuvahahmo)

text: Suomessa Puuman ensiesiintyminen tapahtui "Hämähäkkimies"-lehden numerossa 6 (1987).


title: Puuma (sarjakuvahahmo)

text: Thomas Fireheart on syntyperäinen intiaani eräästä nimettömästä arizonalaisheimosta (Hartsdalessa). Heimolla on muinainen ennustus, jonka mukaan valtavan voimakkaan olennon saapuminen voi tuhota koko maailman. Niinpä sukupolvia sitten heimo alkoi jalostaa heimonsa jäseniä käyttäen apunaan mm. mystiikkaa. Thomas Fireheart on lopullinen kehitystyön tulos.


title: Puuma (sarjakuvahahmo)

text: Puuma kävi Hämähäkkimiehen kimppuun Ruusun palkattua hänet siihen.


title: Puuma (sarjakuvahahmo)

text: Puuma sai selville Hämähäkkimiehen olevan Peter Parker ja koki olevansa tälle kunniavelassa. Puuma osti osake-enemmistön Daily Buglesta ja pyrki muuttamaan lehden linjaa puolustamalla Hämähäkkimiestä. Fireheart myi myöhemmin osakkeensa takaisin J. Jonah Jamesonille yhdellä dollarilla.


title: Puuma (sarjakuvahahmo)

text: Puuman esiintymiset ovat olleet harvassa 1990-luvun alun jälkeen.


title: Puuma (sarjakuvahahmo)

text: Puuma on ihmiskissa (vrt. ihmissusi) ja kykenee muuntautumaan ihmismäiseksi puumaksi intiaaniheimonsa luoman mystisen perimän avulla. Tässä muododssa hän on nopeampi ja voimakkaampi (optimaalisissa olosuhteissa Puuma nostaa noin 12 tonnia) tavallista ihmistä - lisäksi hänellä on tällöin ylikorostuneet aistit.


title: Puuma (sarjakuvahahmo)

text: Puumalla on veitsenterävät kynnet ja pimeänäkö. Hän on myös saanut harjoitusta lukuisista taistelulajeista.


title: Puuma (sarjakuvahahmo)

text: Puuma ei kanna mukanaan aseita, koska käyttää usein esineitä heittoaseinaan - hänen voimillaan heitettynä ne tekevätkin hirvittävää tuhoa osuessaan.


title: Puuma (sarjakuvahahmo)

text: Spiderman 2 The Game (PC)


title: Kaine

text: Kaine on Marvel-kustantamon luoma sarjakuvahahmo, Hämähäkkimiehen vastustaja ja tämän "epäonnistunut" klooni. Kainen ensiesiintyminen oli "Web of Spider-Man" sarjakuvalehden numerossa 119, mutta tosiasiassa tämän oli luonut yhtenä ensimmäisistä kloonikokeinaan professori Miles Warren (Sakaali) kronologisesti vuosia aikaisemmin. Hahmon loivat Terry Kavanagh ja Steven Butler.


title: Kaine

text: Kainea ei ole nähty sarjakuvissa "kloonisaagan" päättymisen jälkeen. On esitetty vihjaus että Norman Osbornin apumiehet ovat tappaneet tämän, mutta sitä ei ole vahvistettu. Tosin monet Marvelin lehtien kirjepalstan pitäjät ovat sanoneet tämän olevan elossa. "Kloonisaaga" kesti noin kolme vuotta, eikä muihinkaan siihen liittyviin hahmoihin ole viitattu Hämähäkkimiehen pääjatkumossa.


title: Kaine

text: Kaine oli ensimmäinen Shakaalin kloonikokeista, joka ei välittömästi degeneroitunut raa'aksi geneettiseksi jätteeksi. Jonkin ajan jälkeen hidas geneettinen rappio kuitenkin tuli ilmiselväksi. Shakaali suuttui uudelle epäonnistumiselle ja suunnitteli tappavansa luomuksensa, pakottaen hyljeksityn kloonin pakoon. Klooni alkoi kutsua itseään Kaineksi ja otti myöhemmin käyttöön puvun joka hidasti hänen rappiotaan ja piilotti hänen ihonsa, mutta tuotti seitin kaltaiset arvet, jotka peittävät hänen kehoaan. Vaikka hänen DNA:nsa rapistui, Kaine kasvoi pidemmäksi ja vahvemmaksi kuin alkuperäinen Hämähäkkimies.


title: Kaine

text: Kainen viha kasvoi hänen voimiensa kanssa. Eniten hän vihasi Ben Reillyä, jota hän, kuten Shakaalikin, uskoi alkuperäiseksi Hämähäkkimieheksi. Uskoen Peterin olevan onnistunut klooni, Kaine otti tehtäväkseen auttaa häntä. Tämä johti hänet myöhemmin tappamaan Synkän Metsästäjän ja Tohtori Mustekalan (Otto Octavius).


title: Kaine

text:
Kaine seurasi Beniä ympäri maailman, toimien välillä hintavana salamurhaajan. Salt Lake Cityssä Kaine tappoi etsivä Louise Kennedyn saatuaan tietää tämän toimivan yhdessä paikallisen mafian kanssa. Etsivä Jack Raven jäljitti myöhemmin hänen sormenjälkensä takaisin alkuperäiseen Peter Parkeriin New Yorkissa. Kun Peterin oikeudenkäynti oli menossa (jossa hänen paikkansa oli ottanut Ben Reilly), samaan aikaan Judas Traveller oli selvittänyt Hämähäkkimiehen kanssa mystisen portaalin salaisuuksia ja vienyt Hämähäkkimiehen oikeudenkäyntiin Ravencroftin kellariin. Tuomarina toimi Judas Traveller, syyttäjänä Carnage, puolustuspuheessa John Jameson, tri Kafka ja Kaine sekä valamiehistön jäseninä Kameleontti, Shriek ja muita Ravencroftin potilaita. Kaine hyökkäsi Travellerin kimppuun luullen tätä Juonijan mieheksi mutta Kainen merkki ei jättänyt häneen jälkeäkään ja Traveller todisti olevansa mahtavampi kuin Kaine. Carnage kutsui ensimmäisen todistajansa eli itsensä ja sanoi että ilman Hämähäkkimiestä hän olisi tavallinen kansalainen, mutta Kaine tiesi että Kasady oli murhaaja ilman Carnageakin ja hyökkäsi tämän kimppuun. Traveller kuitenkin lopetti taistelun lyhyeen. Carnage painosti seuraavaksi Malcolm Brigadea myöntämään, että oli ollut kateellinen Peter Parkerille. Carnage riisui Hämähäkkimiehen naamion ja kaikki saivat tietää tämän oikean henkilöllisyyden Ravencroftissa. Viimein Traveller pani kokeeksi tuomion täytäntöön, jolloin paljastui Kainen pakkomielteinen pyrkimys suojella Peteriä. Traveller sulki kaikki rikolliset selleihin ja päätti toistaiseksi leikkinsä. Kun Hämähäkkimies vei puolikuntoisen (matkalla vielä Stunnerin ruhjoman) Kainen väkipakolla oikeussaliin, suostui tämä tunnustamaan oman syyllisyytensä, mutta vasta kun Peter uhkasi paljastaa henkilöllisyytensä tuomarin edessä. Kaiken päätteeksi Kaine olisi vielä tappanut Reillyn ilman Hämähäkkimiehen väliintuloa. Kainea oltiin viemässä vankilaan, kun hän pakeni omille teilleen - eikä tämä ollut viimeinen kerta.
Kun Ben ”paljastui” oikeaksi Hämähäkkimieheksi, Kaine pakeni poliisin hoteista mutta kuoli Hämitsarin, Hämähäkkimiehen muotoa muuttavan kloonin käsissä. Shakaali laittoi Kainen ruumiin regeneraatiokammioon, jossa se heräsi hiukan myöhemmin.


title: Kaine

text: Yrittäen yhä murskata Reillyn hengen, Kaine käytti Elizabeth Tyneä (joka asui salanimellä Janine Godbe ammuttuaan väkivaltaisen isänsä), Benin elämän rakkautta siitä lähtien, kun he tapasivat Salt Lake Cityssä. Kun Ben otti Hämähäkkimiehen roolin, Kaine houkutteli Janinen takaisin New Yorkiin ja yritti tappaa sekä itsensä että heidät. Heidän rakkautensa kuitenkin sai Kainen luovuttamaan ja sekä hän että Janine antautuivat poliisille. Myöhemmin Kaine karkasi vankilasta ja nähtiin viimeksi Kreikassa. Kaine kuoli numerossa 2.12, Sasha Kravinoffin tapettua hänet palauttaakseen Kravenin takaisin henkiin.


title: Kaine

text: Puutteellisena kloonina Kainen biologinen rakenne rappeutuu. Sivuvaikutuksena hänen hämähäkkivoimansa ovat kuitenkin kasvaneet eri tasolle kuin Parkerin. Kaine on huomattavasti Parkeria voimakkaampi, ja hänen tarttumiskykynsä on niin vahva, että hän pystyy repimään rakennuksia perustuksiltaan (ja kaatamaan niitä huono-onnisten vihollistensa niskaan). Hämähäkkimiehen ennakoiva vaisto puolestaan ilmenee Kainella ennaltatietämiskohtauksina; hän saattaa äkisti saada välähdyksiä todennäköisestä (vaan ei ehdottomasta) tulevaisuudesta. Lisäksi hänellä on selittämätön voima, "Kainen merkki" jolla hän voi kädellään polttaa ihmisen ihoon tietyn muotoisen arven.


title: Kaine

text: Kainen puvun on sanottu hidastavan degeneraatiota. Hän on myös ollut Shakaalin geenikäsittelyssä, mikä on mahdollisesti pysäyttänyt rappeutumisprosessin. Paettuaan viimeksi poliisin hoivista hänet on nähty ainakin Kreikassa.


title: Aleksanteri-mosaiikki

text: Aleksanteri-mosaiikki on Pompejista löydetty mosaiikki, joka kuvaa Aleksanteri Suurta taistelussa. Mosaiikin koko noin 3·5 metriä. Se on todennäköisesti kopio kreikkalaisesta alkuperäismaalauksesta. Mosaiikki on 100-luvulta eaa. Se löydettiin 1831 ja on näytteillä Napolin arkeologisessa museossa.


title: Aleksanteri-mosaiikki

text: Plinius vanhempi kertoo, että tunnettu kreikkalainen taiteilija Filoksenos Eretrialainen maalasi Issoksen taistelusta kuuluisan taulun 300-luvun lopulla. Filoksenos maalasi taulun Kassandrokselle, joka tuolloin oli Makedonian kuningas. Tämä maalaus ei ole säilynyt nykyaikaan, mutta Pompejista on löydetty mosaiikki, joka on ehkä tehty aikaisemman maalauksen mukaan. Mosaiikki saattaa myös esittää Gaugamelan taistelua, jossa Aleksanteri Suuri lopullisesti kukisti Dareios III:n. Mosaiikki löydettiin niin sanotusta Faunin talosta ja se kuvaa Aleksanteri Suurta ja Dareiosta keskellä taistelua.


title: Litomyšl

text: Litomyšl () on 10 143 (2009) asukkaan kaupunki Tšekissä. Se kehittyi 1200-luvulla vanhemman linnoitetun siirtokunnan paikalle tärkeän Böömiä ja Määriä yhdistävän tien varteen.


title: Litomyšl

text: Litomyšlin huomattavin maamerkki on renessanssityylinen linna, joka ajoittuu vuosille 1568–1581. Linna-alueen talot eivät ole merkittäviä pelkästään arkkitehtuuriltaan, vaan siellä on myös syntynyt kuuluisa tšekkiläinen säveltäjä Bedřich Smetana. Kaupungin pitkänomaisella aukiolla, joka on yksi Tšekin suurimmista, sijaitsevat goottilainen kaupungintalo ja useita renessanssi- ja barokkirakennuksia.


title: Litomyšl

text: Aikaisemmin Litomyšl oli myös merkittävä uskonnollinen keskus. Täällä perustettiin vuonna 1344 Böömin toinen piispanistuin. Sen toiminta loppui kuitenkin hussilaissotien aikana.


title: Litomyšl

text: Kaupungin kulttuuriperinteet vaikuttavat aina maan rajojen ulkopuolelle asti. Linnan kauniit sisätilat, etenkin barokkinen linnateatteri, linnanpuiston amfiteatteri ja Smetanan talo tarjoavat monipuolisen valikoiman konsertteja ja teatteriesityksiä ympäri vuoden. Vuonna 1994 linna toimi useiden Keski-Euroopan presidenttien kokoontumispaikkana. Linna lisättiin Unescon maailmanperintöluetteloon vuonna 1999.


title: Salala

text: Salala () on historiallinen kaupunki ja piirikuntatason hallinnollinen alue eli wilayat Omanin eteläosassa, Dhofarin kuvernoraatin alueella. Salalan pinta-ala on 19 442 neliökilometriä ja sen asukasluku vuonna 2010 oli 172 570.


title: Salala

text: Salalan kaupunki sijaitsee kapealla rannikkolaaksilla, joka rajoittuu vain noin 14 kilometrin päässä sisämaassa al-Qaran vuoriin. Salalasta on matkaa maan pääkaupunkiin Muscatiin noin tuhat kilometriä. Salalan laakso ympäristöineen on käytännössä ainoa seutu Arabian niemimaalla, jonne Intian valtameren vuotuinen kesämonsuuni ulottuu muutaman viikon ajan.


title: Salala

text: Salalan kaupungin historiasta on olemassa vain vähän historiallisia tai arkeologisia lähteitä. Ennen islamin saapumista alueelle paikalla on ollut vain vähän kiinteitä asumuksia. Alueen vanha tärkeä vientituote on ollut olibaanihartsi, jota on myyty ulkomaille yli 2 000 vuoden ajan. Salala oli pitkälti itsenäinen aina vuoteen 1829 saakka, jolloin Omanin hallitsija Said bin Sultan päätti valloittaa kaupungin. Se ei kuitenkaan osoittautunut yksinkertaiseksi hankkeeksi eikä kaupunki kukistunut kokonaan ennen kuin sitä vastaan lähetettiin toinen sotajoukko vuonna 1879. Kaupungin valtaamisen jälkeenkin se oli verrattain eristäytynyt muusta maasta, mikä teki siitä houkuttelevan lomakohteen Muscatin poliittisista paineista kärsiville. Esimerkiksi sulttaani Sa’id ibn Taimur vietti kaupungissa paljon aikaa, kunnes hänet kukistettiin vallankaappauksessa vuonna 1970.


title: Salala

text: Sa’idin valtakaudella Dhofarissa oli syntynyt kapinaliike, jota tuki kommunistinen Etelä-Jemen. Kun Qaboos bin Said al Said nousi valtaan isänsä jälkeen vuonna 1970, tilanne oli kärjistynyt täydeksi sisällissodaksi. Salalan kaupunki joutui ajoittain piiritetyksi ja sen asukkaita pidettiin silmällä. Omanin sulttaanin joukot pääsivät lopulta voitolle brittien, Jordanian ja Iranin tuella. Sodan viimeisen laukaukset ammuttiin vuonna 1975. Sotaa ei voitettu pelkästään sotilailla, vaan siihen liittyi sulttaanin kampanja etelän asukkaiden luottamuksen voittamiseksi. Tähän liittyen kaupungin ja sitä ympäröivän alueen kehittämiseen on sijoitettu paljon rahaa.


title: Salala

text: Maanviljelyksellä, kalastuksella ja karjanhoidolla on edelleen merkittävä asema kaupungin ja laajemman alueen taloudessa. Sijoituksilla infrastruktuuriin teollisuuden merkitystä on pyritty kasvattamaan. 1990-luvun loppupuolella Oman rakennutti kaupunkiin konttisataman, josta oli tarkoitus tulla suuri uudelleenlastauksen keskus. Satama onkin nykyisin kahdenkymmenen suurimman uudelleenlastaussataman joukossa ja se kilpailee alueella Dubain kanssa. Myös turismiin on tehty sijoituksia uusien hotellien muodossa. Salalan lentoasema palvelee matkustajia.


title: Salala

text: Monsuunin takia Salala on varsin suosittu etenkin kesäkaupunkina. Kaupungin väkiluku on väestönlaskentojen mukaan kehittynyt seuraavasti: 133 727 (2003) ja 155 309 (2010). Koko Salalan wilayatissa (piirikunnassa) oli vastaavina aikoina 156 530 ja 172 570 asukasta. Vuoden 2013 väkiluvuksi ennustettiin jo 269 000 asukasta (Salalan wilayat 299 153 as.). Tällöin Salala olisi Omanin kolmanneksi väkirikkain kaupunki Bawsharin ja Seebin (As-Sibin) jälkeen (Tässä Masqatin kuvernoraatti on jaettu wilayateihin ja wilaytit jaettu myös pienempiin kaupunkeihin tai muihin paikkakuntiin). Kaupungin asukkaista noin kaksi kolmasosaa on Omanin kansalaisia. Kaupungissa asuu myös esimerkiksi intialaisia siirtotyöläisiä.


title: Salala

text: Salalan asukkaat ovat perinteisesti olleet maan ibadilaisesta valtaväestöstä poiketen sunnimuslimeja.


title: Purppuradynamo

text: Purppuradynamo () on usean sarjakuvahahmon nimi Marvel-sarjakuvissa. Useat heistä ovat olleet superroistoja. Purppuradynamot ovat olleet neuvostoliittolaisia tai venäläisiä agentteja, jotka ovat käyttäneet tehokasta taisteluhaarniskaa taisteluissaan (pääasiallisesti) Rautamiestä vastaan. Hahmon ensiesiintyminen tapahtui amerikkalaisessa "Tales of Suspense" -lehden numerossa 46. Tämän ensimmäisen Purppuradynamon loivat Stan Lee ja Don Heck.


title: Purppuradynamo

text: Purppuradynamo esiintyy yhdessä Magneton ja Titaanimiehen kanssa Wings-yhtyeen kappaleessa "Magneto and Titanium Man" "Venus and Mars"-albumilla. Laulussa kolme superroistoa yrittävät vakuuttaa laulajaa/kertojaa että naispuolinen poliisi joka yrittää pysäyttää pankkiryöstöä, onkin todellisuudessa pankkiryöstäjä.


title: Purppuradynamo

text: Purppuradynamo esiintyi 1990-luvun Rautamies-animaatiosarjassa, jaksoissa "Not Far From the Tree" ja "The Armor Wars, osa 1". Ensimmäisessä jaksossa se oli lähinnä Tony Starkin isän Howard Starkin klooni. Toisessa esiintymisessään Purppuradynamo taisteli Rautamiestä vastaan Venäjällä ydinvoimalassa. Taistelu päättyi räjähdykseen ja Purppuradynamon kuolemaan. Jaksossa hänen asunsa muistutti viidennen Purppuradynamon Valentin Shatalovin haarniskaa. Hahmon ääninä toimivat William Hootkins ja Stu Rosen.


title: Purppuradynamo

text: Vuoden 2009 animaatiossa Purppuradynamona toimi sarjakuvissa ensimmäisenä toiminut Ivan Vanko, joka oli Pegasus -yhtiön avaruusprojektissa mukana. Projekti meni kuitenkin pieleen tehtävän koituessa vaaralliseksi auringon päästäessä vaarallisen purkauksen juuri Vankon lähestyessä aurinkoa. Hänen apulaisensa komentotukikohdassa eivät riskeeraaneet auttaakseen Vankoa, joka jäi leijumaan avaruuteen. Ihmiset julistivat hänet kuolleeksi kunnes kaksi vuotta myöhemmin Vanko törmäsi Maahan ollessaan yhä valkoisen Purppuradynamo-asunsa sisällä. Katkerana työkaverilleen hän etsi kostoa ja joutui kohtaamaan samalla myös Rautamiehen.


title: J. Jonah Jameson

text: J. Jonah Jameson on Hämähäkkimies-sarjakuvan keskeinen sivuhahmo ja Hämähäkkimiehen vastustaja, tavallaan tärkein sellainen. Jameson on sanomalehti Daily Buglen omistaja ja päätoimittaja. Peter Parkerina Hämähäkkimies myy Jamesonille kuitenkin valokuvia Hämähäkkimiehestä, joita Jameson käyttää lehdessään henkilökohtaisessa vihakampanjassaan Hämähäkkimiestä vastaan.


title: J. Jonah Jameson

text: Jamesonin ensiesiintyminen oli lehdessä Amazing Spider-Man # 1 (1962). Silloin Hämähäkkimies pelasti Jamesonin astronauttipojan John Jamesonin hengen. Jameson syytti Hämähäkkimiestä kuitenkin avaruusaluksen sabotoinnista.


title: J. Jonah Jameson

text: John Jameson kertoi isälleen myöhemmin totuuden, mutta isä-Jameson keksi muita tekosyitä tuntemalleen vastenmielisyydelle supersankareita ja erityisesti Hämähäkkimiestä kohtaan.


title: J. Jonah Jameson

text: Itselleen J. Jonah Jameson on tunnustanut todellisuudessa kadehtivansa sankareita.


title: J. Jonah Jameson

text: Jameson on käynyt Hämähäkkimiehen kimppuun konkreettisemminkin, käyttämällä Hämähäkintappaja-robotteja, joita rakensi alun perin Spencer Smythe. Smythen kuoltua seuraavan robotin rakensi Marla Madison, josta tuli myöhemmin Jamesonin vaimo.


title: J. Jonah Jameson

text: Tämän jälkeen Hämähäkintappajista on huolehtinut Smythen poika Alistair Smythe. Jameson ei ole kuitenkaan ollut näiden robottien rahoittajana.


title: J. Jonah Jameson

text: Hämähäkkimies on pelastanut Jamesonin ja tämän läheisten hengen useita kertoja, mutta Jameson ei sitä halua myöntää itselleen.


title: J. Jonah Jameson

text: Ensimmäisen J:n merkitystä ei ole ikinä paljastettu sarjakuvissa. Joidenkin lähteiden mukaan se on James, joidenkin John. Marvelin toimittaja Ralph Macchio on sanonut ettei sitä paljasteta ikinä. Joskus tekstissä on käytetty muotoa Joviaali (engl. Jolly) Jonah Jameson.


title: J. Jonah Jameson

text: Jameson esiintyi useasti Hämähäkkimies-animaatiosarjan jaksoissa, ja hänen roolinsa oli sama, kuin sarjakuvissakin. Hän syytti usein Hämähäkkimiestä kaikesta roistojen ja rikollisten aiheuttamista kaaoksista ja rikoksista.


title: J. Jonah Jameson

text: Hän myös kohtasi monia Hämähäkkimiehen vastustajia ja loikin vahingossa heistä yhden, Skorpionin. Äänenä oli Edward Asner.


title: J. Jonah Jameson

text: Sam Raimin ohjaamassa "Hämähäkkimies"-elokuvatrilogiassa J. Jonah Jamesonia on esittänyt J. K. Simmons.


title: Eure

text: Eure on Ranskan departementti numero 27. Se on yksi viidestä departementista, jotka ovat syntyneet vanhan Normandian maakunnan osista. Departementti on saanut nimensä Eurejoesta, joka halkoo aluetta ennen laskemistaan Seineen.


title: Eure

text: Euren departementti on osa Ylä-Normandian aluetta. Sen prefektuuri sijaitsee Évreux’ssä ja kaksi aliprefektuuria Les Andelys’ssä ja Bernayssä. Departementin asukasluku on 567 223 (vuonna 2006). Alueen pinta-alan ollessa 6 040 neliökilometriä tämä merkitsee 93,9 asukkaan väestötiheyttä neliökilometriä kohti. Departementti jakautuu kolmeen arrondissementtiin, 43 kantoniin ja 675 kuntaan.


title: Eure

text: Euren departementti perustettiin Ranskan vallankumouksen aikana 4. maaliskuuta 1790 toteuttaen 22. joulukuuta 1789 säädettyä lakia. Euren departementti muodostettiin osasta Normandian maakuntaa.


title: Eure

text: Vuonna 1790 departementti jaettiin hallinnollisesti kuuteen alueeseen (): Évreux, Les Andelys, Bernay, Louviers, Pont-Audemer sekä Verneuil-sur-Avrel. Vuonna 1800 jako muutettiin viideksi arrondissementiksi, jotka olivat samat kuin edellä lukuun ottamatta viimeksi mainittua. Vuonna 1926 Pont-Audemer liitettiin Bernayhin ja Louviers jaettiin Les Andelys’n ja Évreux’n kesken.


title: Eure

text: Eure on osa Ylä-Normandian (Ylä-Normandia) hallintoaluetta. Se rajoittuu seuraaviin departementteihin: Seine-Maritime, Oise, Val-d’Oise, Yvelines, Eure-et-Loir, Orne sekä Calvados.


title: Eure

text: Departementin tärkeimmät kaupungit ovat Évreux, Vernon, Louviers, Bernay, Les Andelys, Pont-Audemer, Gisors, Gaillon, Verneuil-sur-Avre ja Val-de-Reuil.


title: Eure

text: Maatalous on alueella tärkeä elinkeino, joka vie departementin pinta-alasta 3 850 neliökilometriä (63 %). Maatalousmaa jakautuu seuraavasti:Tärkeimpien kaupunkien asukasluvut:


title: Eure

text: Eurellä ei ole merenrantaa, ja siellä on vain muutama paikka, joita voi luonnehtia ”näyttäviksi”. Tällaisia kohteita ovat kuitenkin mm. Château-Gaillardin linnoitus lähellä Andelys'n kaupunkia, Seinen juoksua dominoiva Pointe de la Roque sekä sen alapuolella sijaitseva Pont de Tancarvillen silta.


title: Eure

text: Tämän lisäksi Euren departementissa on lukuisia suojeltuja kohteita, jotka edustavat teollisuutta, urbanisaatiota, suuria metsiä, tyypillistä maaseutua vehreine niittyineen sekä keskikokoisia tai pieniä kaupunkeja, jotka ovat onnistuneet säilyttämään omaperäisen charminsa ja kauneutensa.


title: Eure

text: Alueen matkailu on yleensä viikonloppumatkailua. Departementti on päässyt hyötymään pääkaupunki Pariisin läheisyydestä ja sijainnistaan Calvadosin departementin merenrantaan vievien teiden varrella. Kuitenkin lukuisat alueen asukkaat käyvät töissä Pariisin suuralueella, Rouenin ja Le Havren kaupunkiseuduilla tai Seinejoen varrella sijaitsevissa Seine-Maritimen departementin teollisuuslaitoksissa.


title: Saija Palin

text: Saija Palin (s. 26. helmikuuta 1978 Turku) on suomalainen malli, juontaja ja näyttelijä sekä vuoden 1999 Miss Suomen 2. perintöprinsessa ja vuoden 2000 Miss Scandinavia. Japanissa järjestetyissä Miss International Beauty -kisoissa Palin sijoittui 2. perintöprinsessaksi.


title: Saija Palin

text: Saija Palin on missivuotensa jälkeen tehnyt juontajan ja mallin töitä. Hän esiintyi esimerkiksi tv-ohjelmissa "Onnenpyörä" sekä "Etuovi.com". Palin on työskennellyt useaan otteeseen Seinäjoen tangomarkkinoilla. Kesällä 2006 hän juonsi suoran tangofinaalin yhdessä Janne Porkan kanssa. Palin on ollut mukana myös Elixir-kuntoiluohjelmassa, ensin kuntoilijana/valmennettavana sekä vuodesta 2007 lähtien kauneusosion asiantuntijana. Palin on myös toiminut radiojuontajana Auran Aalloilla vuosina 2005–2006. Hän toimii myös TPS:n jääkiekkojoukkueen ottelu- ja klubiemäntänä Turkuhallissa.


title: Saija Palin

text: Keväällä 2008 Palin liittyi suositun "Salatut elämät" -sarjan näyttelijäkaartiin roolihahmonaan sisustussuunnittelija Niina Kanerva. Vuonna 2009 Palin kirjoitettiin sarjasta ulos. Aiemmin hänellä oli pieni rooli "Uuno Turhapuro – This Is My Life" -elokuvassa vuonna 2004.


title: Saija Palin

text: Saija Palinin työ juontajan töiden ohella on keramiikan valmistus; hän valmistui keramiikka-artesaaniksi Forssan ammatti-instituutista keväällä 2007. Aiemmin Palin on opiskellut lasten ja nuorten kuvataidekoulussa. Saija Palin on erikoistunut tilaustyönä tehtäviin keramiikkaveistoksiin ja sisustusastioihin. Oman keramiikkayrityksen Saija Palin perusti vuonna 2000. Palinin keramiikan ensimmäinen oma näyttely ”Ensi Askel” oli vuonna 2001 Rettigin Palatsin aulassa Turussa. Tämän jälkeen näyttelyitä on ollut useita.


title: Saija Palin

text: Vuonna 2005 Palin muutti miehensä Sami Karuvaaran kanssa Kaarinassa sijaitsevaan omakotitaloon. Vuoden 2002 kesäkuussa avioituneen pariskunnan esikoispoika syntyi tammikuussa 2007.


title: Legalismi

text: Legalismi eli lakipositivismi korostaa oikeuden alkuperän palautuvan inhimillisten päätösten sekä niiden noudattamiseen käytetyn pakon yhteisvaikutukseen. Lakipositivismista on johdettu normatiivinen teoria oikeudesta, jolloin voimassa oleva oikeus voidaan palauttaa säädeltyjen lakien teksteihin. Tästä seuraa, että mikä tahansa tahtomisen tuote voi olla oikeutta. Säädetyn lain ei tule siis olla moraalin tai muunkaan poliittisen järjestelmän mukainen ollakseen pätevä.


title: Legalismi

text: Legalismin heikkoutena on modernin oikeusjärjestelmän tarvitseman hyväksyttävyyden ja ihmisten vakaumuksista kumpuavan tuen merkityksen aliarvioiminen. Lakipositivismin "sisäinen kritiikki" kohdistuu oikeusjärjestelmän antamien lupausten lunastamisen arvioimiseen pitäen lähtökohtana sitä, mitä järjestelmä julkisesti lupaa juridisten oikeuksien haltioille. "Ulkoisella kritiikillä" tarkoitetaan järjestelmän arvostelemista perusteilla, joita järjestelmä ei lainkaan lupaa toteuttaa.


title: Legalismi

text: Arkikielessä legalismilla voidaan tarkoittaa yksisilmäistä ohjesääntösokeutta ja lain kirjaimen pilkuntarkkaa noudattamista lain hengestä piittaamatta. Legalismi ei tunnusta metaetiikkaa eikä kirjoittamattomia oikeusperiaatteita (vrt. luonnonoikeus), jolloin lain sanatarkka noudattaminen voi tehdä niistä epäjohdonmukaisia ja ristiriitaisia suhteessa toisiinsa.


title: Anaboliset steroidit

text: Anaboliset steroidit, joita kutsutaan joissain tilanteissa anabolis-androgeenisiksi steroideiksi (AAS) ja yleiskielessä usein pelkästään steroideiksi, ovat testosteronin tapaan vaikuttavia hormonivalmisteita tai hormoneita. Myös testosteroni luokitellaan anaboliseksi steroidiksi. Ne kuuluvat rakenteeltaan "steroideihin" ja osin vaikutuksiltaan androgeeneihin, eli mieshormoneihin. Anaboliset steroidit edistävät ensisijaisesti lihasten kasvua ja valkuaisaineiden muodostumista. Tästä johtuu niiden muinaiskreikan kielestä johdettu rakentavaa tarkoittava nimitys "anabolinen", koska ne edistävät kehon rakentavia toimintoja. Niillä on myös kyllin suurin annoksin muitakin vaikutuksia, kuten ruokahalun, punasolujen tuotannon kasvu, luiden kasvu ja miehille ominaisten eli "androgeenisten" piirteiden kehittyminen, kuten äänen madaltuminen ja parran kasvu.


title: Anaboliset steroidit

text: Vaikutustensa vuoksi anabolisia steroideja käytetään joidenkin sairauksien hoidossa ja terapioissa, mutta myös urheilusuoritusta parantavina aineina ja dopingaineina etenkin voimaharjoittelussa ja kehonrakennuksessa.


title: Anaboliset steroidit

text: Ei-lääketieteellisessä käytössä, kuten dopingkäytössä otetut määrät voivat olla jopa 10–100-kertaisia lääkekäyttöön verrattuna. Anabolisten steroidien käytöstä suurissa määrin pitkällä aikavälillä voi seurata pysyviä ja jopa kuolettavia terveydellisiä haittoja, vaikka suurin osa sivuvaikutuksista onkin väliaikaisia ja vaarattomia. Useimmilla alle vuoden dopingaineita käyttäneillä ammattiurheilijoilla haittavaikutukset jäävät vähäisiksi.


title: Anaboliset steroidit

text: Anabolisia steroideja käytetään myös eläinlääketieteessä, dopingaineena kilpahevosilla ja mm. Yhdysvalloissa teuraskarjan lihasmassan kasvattamiseen. Niitä on myös löytynyt lisättynä joistakin internetissä myytävistä ravintolisistä ilman lisätyistä anabolisista steroideista kertovia merkintöjä.


title: Anaboliset steroidit

text: Rasvaliukoiset anaboliset steroidit läpäisevät solukalvon eri puolilla kehon soluja. Ne vaikuttavat suoraan solujen tumaan, joka säätelee keskeisesti solujen toimintaa, mutta ensin anaboliset steroidit sitoutuvat tumareseptoreiksi luokiteltaviin androgeenireseptoreihin (AR) solulimassa solun sisällä. Anabolisia steroideja sitova (aktivoitu) reseptori siirtyy satunnaisen liikkeen (diffuusion) avulla tuman sisälle, jossa se vaikuttaa DNA:han sitoutumalla siihen eri tavoin. DNA-sitoutumisella anaboliset steroidit vaikuttavat solun geeniekspressioon, eli solun kykyyn ilmaista geenejään lukemalla niiden koodia ja tuottamalla niiden ohjeiden mukaan lopullisina geenituotteina proteiineja ja/tai RNA:ta lisääntyneesti, vähentyneesti tai muuten eri tavalla.


title: Anaboliset steroidit

text: Anaboliset steroidit voivat myös saada aikaan muihin solun osiin välittyviä viestiketjuja muunkin kuin vain geeniekspression kautta. Kemiallisesta rakenteestaan riippuen erilaiset anaboliset steroidit sitoutuvat eri affiniteeteillä AR:iin, eli toiset steroidit sitoutuvat helpommin kuin toiset.


title: Anaboliset steroidit

text: Lopputuloksena edellä kuvattuja reittejä pitkin anaboliset steroidit kasvattavat lihaksia lisäämällä lihasten proteiinien tuottoa ja vähentämällä kuntoilusuorituksen jälkeiseen palautumiseen vaadittavaa aikaa. Anaboliset steroidit estävät kortisoli-stressihormonin lihaksia pilkkovaa (katabolisoivaa) vaikutusta ja tämä on mahdollisesti pääsyy palautumisajan lyhentymiseen. Anaboliset steroidit myös lisäävät solujen erikoistumista rasvasoluista lihassoluiksi, eli steroidit lisäävät lihassolujen lukumäärää. Anaboliset steroidit myös parantavat kehonkoostumusta rasvaisesta lihaksikkaammaksi kehonrasvaa polttamalla, koska anaboliset steroidit lisäävät kehon perustason energiankulutusta kasvattamalla lihasmassaa.


title: Anaboliset steroidit

text: Steroidien anabolisia vaikutuksia lisäävät tyypillisesti:


title: Anaboliset steroidit

text:
Androgeenisiä vaikutuksia lisäävät tyypillisesti:
Alla olevassa taulukossa esitetyllä norboletonilla on esim. voimakas anabolinen vaikutus ja testosteronilla suhteessa voimakkaan androgeeninen.
17C esterisidos vähentää anabolisen steroidin lähinnä maksassa tapahtuvaa ensikierron metabolisoitumista toimimattomaan tai heikkovaikutteiseen muotoon. Esterisidos toimii entsyymeissä steerisenä esteenä, eli se suurentaa molekyyliä niin, etteivät sitä muokkaavat entsyymit saa otettua ainetta kunnolla sisäänsä ja pysty hapettamaan hydroksyyliryhmää, johon tiellä oleva karboksyylihappo on kiinnittynyt. Kaikki anaboliset steroidit kuten testosteroni eivät toimi kunnolla nieltynä koska tällöin valtaosa niistä päätyy suoraan maksaan metabolisoitavaksi ennen kuin ne pääsevät vaikuttamaan muihin kehon kudoksiin. Siksi testosteronia käytetään sellaisenaan lihaspistoksina tai voiteina, jolloin kaikki testosteroni ei heti läpikäy maksan metabolisia reittejä. Testosteronin undekaanihappo-esteri on kuitenkin niin suuri, että se toimii suun kautta nieltynä.


title: Anaboliset steroidit

text: Steerinen este -vaikutuksen lisäksi pitkät rasvaliukoisuutta parantavat karboksyylihapot myös lisäävät steroidien päätymistä ohutsuolen nukasta rasvahappoja käsittelevään (ja maksan ohittavaan) imusuonistoon maksan porttilaskimojärjestelmän sijaan.


title: Anaboliset steroidit

text: Jotta steroidin hyötyosuus suun kautta paranee, 17C voidaan myös α-alkyloida pysyvämmin väliaikaisemman ja helposti hydrolysoituvan esterisidoksen sijaan, kuten 17α-metyylitestosteronissa. Tämä aine on kuitenkin α-alkyloinnin vuoksi maksalle haitallinen kuten ovat myös monet muut 17α-alkyloidut steroidit.


title: Anaboliset steroidit

text: Myös 1C metyyliryhmä lisää steroidin toimivuutta nieltynä, kuten metenolonin ja mesterolonin kohdalla, mutta ei suurissa määrin. Ihon kautta voiteena käytettynä 17C esterisidosta ei vaadita, koska ihon läpi imeytyminen ohittaa maksan ensikierron metabolia, ja siksi pelkkä 17C OH-ryhmän sisältävä aine toimii. Rasvaisen voiteen steroidissa voi silti olla liitettynä karboksyylihappo, jotta imeytyminen ihon lävitse verenkiertoon ei olisi liian nopeaa ja aine vaikuttaisi pitkään. Yleensä mitä pidempi karboksyylihappo on, sitä hitaammin steroidiesteri imeytyy pois voiteesta ihon läpi. Vereen päädyttyään steroidiesteri hydrolysoituu nopeasti ja alkaa vaikuttaa kudoksissa.


title: Anaboliset steroidit

text: Anabolisia steroideja käytetään lihaspistoksina, suun kautta nieltynä, ihovoiteina ja laastareina aineesta ja käyttötarkoituksesta riippuen. Testosteroni ei esim. vaikuta merkittävästi suun kautta, joten sitä voidaan käyttää sellaisenaan vain lihaspistoksina tai voiteena. Jotkin testosteronin esterit kuten undekaanihappo-esteri toimii nieltynäkin. Steroideja ei pistetä suoneen, ainoastaan lihaksiin. Usein käytetään paksuja neuloja koska anaboliset steroidit ovat viskooseja ja pistokset tehdään isoon pakara- ("g. maximus") tai ulompaan reisilihakseen ("v. lateralis").


title: Anaboliset steroidit

text: Anabolisia steroideja käyttävät hoidot voidaan jakaa anabolisiin (kehoa rakentaviin), androgeenisiin (miehentäviin) ja muihin hoitoihin. Anabolisia steroideja käytetään:


title: Anaboliset steroidit

text: Anabolisia steroideja voidaan käyttää urheilulajeissa ammatti- ja harrastajapiireissä urheilusuoritusta parantavina ja lihasmassaa lisäävinä aineina. Anabolisten steroidien omatoimisesti annosteltuja kuureja kutsutaan käyttäjäpiireissä usein "sykleiksi" (eng. "cycle"), joihin saatetaan yhdistää muita aineita "stäkeiksi" (eng. "stacks", eli pinoiksi). Usean aineen yhtäaikaisella käytöllä pyritään vahvistamaan muiden aineiden toivottavia vaikutuksia ja/tai vähentämään haittavaikutuksia. Käyttö on usein jaksoittaista ja kestää useasta viikosta kuukausiin. Käyttäjät lisäävät anabolisten steroidien annostusta hitaasti ja kuurin loppua kohden vähentävät määrää haittavaikutusten vähentämiseksi. Kehon rasituksen, sivuvaikutusten ja välillä dopingtestienkin läpäisemisen vuoksi käyttö on tavallisesti jaksoittaista jatkuvan käytön sijaan.


title: Anaboliset steroidit

text: Annokset ovat usein 5–29-kertaisia tai jopa 10–100-kertaisia lääkekäyttöön verrattuna. Määrät voivat suurimmillaan olla esim. 400–500 mg testosteronia tai vastaavanlaisia steroideja per viikko. Ammattiurheilun dopingkäytön aineet ovat usein lyhytvaikutteisia, jotta niitä ei havaita dopingtesteissä.


title: Anaboliset steroidit

text: 2010 julkaistun 10396 suomalaista varusmiestä kattaneen kyselytutkimuksen mukaan 0,9 % oli joskus kokeillut anabolisia steroideja 2001–2007 aikana. Terveyden ja hyvinvoinnin laitoksen 2010 julkaiseman tutkimuksen mukaan noin 1 % suomalaisista on käyttänyt joskus jotain dopingainetta, joihin tutkimuksessa luettiin myös muitakin aineita kuin vain anaboliset steroidit. Käyttäneistä sukupuolittain 1,8 % oli miehiä ja 0,4 % naisia. Suurin käyttäjäryhmä olivat 35–44-vuotiaat miehet, joista käyttäneitä oli 3,5 %. Toiseksi suurin ryhmä olivat 25–34-vuotiaat miehet, joista käyttäneitä oli 2,1 %. THL:n tutkimuksen otanta oli 4200 henkilöä ja se kohdistui koko väestöön, mutta painotetusti nuoriin yliotannalla heistä. Suomessa aktiivisia dopingaineiden (mm. anabolisten steroidien) käyttäjiä oli 2010 arviolta 5000–10 000 henkeä väestössä. THL:n mukaan Suomessa kuoli 2007 kaksi henkilöä lähinnä anabolisten steroidien käytön seurauksena.


title: Anaboliset steroidit

text: Maailmanlaajuisesti katsoen käyttö on verrattain yleistä Yhdysvalloissa, jossa säännöllisesti anabolisia steroideja käyttäviä on noin 1 % väestöstä eli 3 miljoonaa. Käyttö on myös suhteellisen yleistä Skandinaviassa, Brasiliassa, Euroopassa ja Isossa-Britanniassa. Itä-Aasiassa käyttö on harvinaista.


title: Anaboliset steroidit

text: Anabolisia steroideja saatetaan antaa dopingaineena eläimille kuten kilpahevosille.


title: Anaboliset steroidit

text: Miesmäisiä piirteitä aikaansaavat vaikutukset on lueteltu seuraavassa kappaleessa sivuvaikutuksiin vaikka ne voivat sukupuolenkorjauksessa toivottuja.


title: Anaboliset steroidit

text: Yleisiä ja käyttötarkoituksesta riippuen toivottuja vaikutuksia ovat lihasten nopea kasvu, voimakkuuden lisääntyminen, oman kehon lihasmassan ja voiman normaalin ylärajan ylitys, kehonkoostumuksen parantuminen rasvaisesta lihaksikkaaksi, kestävyyden parantuminen, palautumisen nopeutuminen urheilusuorituksesta ja urheiluvammasta, liikunnan lihasvaurioiden väheneminen, kivun keston parantuminen, luutiheyden kasvu (luuston keston parantuminen), veren hapenottokyvyn kasvu punasolujen lisääntymisen kautta (veren hematokriitin ja hemoglobiinin kasvu), lisääntynyt rasvanpoltto (lipolyysi) ja kehon glykogeenivarastojen lisääntyminen.


title: Anaboliset steroidit

text: Alla on lueteltu joitakin anabolisten steroidien käyttöön selkeästi tai todennäköisesti liittyviä sivuvaikutuksia, joista kaikki eivät kuitenkaan ole yleisiä vaikutuksia.


title: Anaboliset steroidit

text: Esim. psyykkinen riippuvuus anabolisiin steroideihin ei ole ongelma lääkekäytössä ja suurkäytössä riippuvuus kehittyy todennäköisesti vain ~30% käyttäjistä, vaikka muut luetellut psyykkiset vaikutukset ovat suurkäyttäjillä yleisiä ja niiden voimistumisen tai ilmenemisen todennäköisyys kasvaa annoskokojen kasvaessa. Myös muiden sivuvaikutusten määrä ja voimakkuudet lisääntyvät annoskoon kasvaessa.Erittäin yleisiä sivuvaikutuksia ovat akne, rintojen kehittyminen miehille (gynekomastia) ja kuurin loppua kohden seksuaalisten halujen väliaikainen vähentyminen. Muita yleisiä vaikutuksia ovat siittiöiden lukumäärän väheneminen, kivesten surkastuminen, impotenssi ja väliaikainen hedelmättömyys, joista jälkimmäistä voi esiintyä myös naisilla. Vakavia nuorillakin suurkäyttäjillä esiintyviä haittavaikutuksia ovat mm. aivo- ja sydäninfarkti, kammiovärinä ja veritulpat, jotka voivat johtaa äkkikuolemaan.


title: Anaboliset steroidit

text: Steroidien avulla saatu lihasmassa ja voimatasot alkavat hävitä kuurin loputtua.


title: Anaboliset steroidit

text: Rintojen kehittyminen voi olla kivuliasta. Niiden kehittyminen miehillä johtuu lähinnä verenkierron mieshormoneina toimivien anabolisten steroidien rakenteen aromatisoitumisesta kemiallisesti aromataasi entsyymillä naishormoneiksi ja/tai maksan toiminnan häiriintymisestä. Häiriintyminen johtaa muutokseen kehon testosteroni-estrogeeni -tasapainossa estrogeenien suuntaan. Monet anabolisten steroidien käyttäjistä ottavat rintojen kehittymisen estämiseksi antiestrogeenejä (estrogeenireseptorien salpaajia), kuten tamoksifeeniä ja klomifeeniä tai toisella tapaa vaikuttavaa anastrotsolia. Näiden aineiden toimivuudesta tässä tarkoituksessa ei kuitenkaan ole vahvaa tieteellistä näyttöä ja niillä on omat sivuvaikutuksensa.


title: Anaboliset steroidit

text: Akne johtuu talirauhasten lisääntyneestä taliöljyn erityksestä. Akne voi olla hyvin voimakasta ja sitä esiintyy erityisesti rinnassa, selässä ja kasvoissa.


title: Anaboliset steroidit

text: Hedelmättömyys voi alkaa noin kuukauden kuluttua käytön aloittamisesta. Se johtuu kehon oman testosteronin tuotannon vähenemisestä miehillä ja gonadotropiinien naisilla, mutta myös muista sivuvaikutuksista, kuten impotenssista. Keho vähentää omien sukupuolihormonien tuottoa ulkoisen mieshormonin korvatessa/häiritessä kehon omaa tuotantoa ja paluu normaalitilaan vaatii aikaa. Lääkehoito ai yleensä ole välttämätöntä. Hedelmättömyys kestää käytön lopettamisesta kuukausista hieman yli vuoteen. Jotkut suurkäyttäjät ottavat antiestrogeenejä tai istukkahormonia saadakseen kiveksiensä mieshormonien tuoton palaamaan normaaliksi.


title: Anaboliset steroidit

text:
Käytettäessä testosteronia anabolisena steroidina sen pelkistyminen dihydrotestosteroniksi (DHT) 5α-reduktaasi entsyymillä voi ennenaikaistaa kaljuuntumista, niillä, keillä siihen on perinnöllinen taipumus. Testosteroni itsessään voi aiheuttaa kaljuuntumista naisilla. Käyttämästään anabolisesta steroidista riippuen, jotkut suurkäyttäjät ottavat 5α-reduktaasin estäjiä, kuten finasteridiä, kaljuuntumisen estämiseksi. Estäjiä käytetään vain testosteronin, sen estereiden, metyylitestosteronin ja fluoksimesteronin kanssa. Stanotsololin tai muiden vastaavanlaisten aineiden käytön yhteydessä estäjillä ei ole vaikutusta, koska ne eivät metabolisoidu DHT:ksi.
Maksan toiminnan ongelmia esiintyy lähinnä vain 17α-alkyloituja anabolisia steroideja käyttävillä. 17α-alkyloituja steroideja ovat mm. 17α-metyylitestosteroni, fluoksimesteroni, oksandronoloni ja stanotsoloni. Hepatotoksisuuteen liittyy maksassa saatavilla olevan pelkistyneen glutationin (GSH) määrän vähenemiseen. GSH toimii haitallisilta radikaali-yhdisteiltä suojaavana aineena, joita muodostuu kehossa jatkuvasti. GSH vähenemisestä seuraa happi- ja typpiradikaalien määrän lisääntyminen maksassa. Nämä aiheuttavat nekroottista maksasolujen kuolemaa ja ohjelmoitua solukuolemaa. Muut steroidien käyttöön liittyvät maksan ongelmat aiheutuvat pitkälti tuntemattomilla mekanismeilla. Maksan verikertymät (peliosis hepatis) ja maksakasvaimet ovat harvinaisia, mutta todennäköisyys saada kasvaimia suurenee mitä pidempään käyttö jatkuu. Anabolisia steroideja lääkkeenä käyttäneet ja kolestaasiin kuolleet ovat olleet lähinnä vanhoja ja heikkoja ihmisiä, joten havaittu yhteys steroidien käytön ja kolestaasin välillä ei ole välttämättä kovin vakuuttava.


title: Anaboliset steroidit

text: Likaisten anabolisten steroidien käyttöön tai epähygieeniseen käyttötapaan lihaspistoksin liittyy infektion riski (esim. "S. aureus", B- ja hepatiitti C). Pistäminen voi myös tapahtua väärin: pistos verisuoneen lihaksen sijaan voi aiheuttaa esim. keuhkoveritulpan. Pimeissä laboratorioissa tuotettujen anabolisten steroidien käyttöön liittyy lisäksi altistuminen syntetisoiduissa steroideissa mahdollisesti oleville epäpuhtauksille.


title: Anaboliset steroidit

text: Adolf Butenandt eristi ja kuvaili 1931 androsteronin, heikon mieshormonin, 15 000 litrasta ihmisvirtsaa. Hormonina vahvemman testosteronin kuvaili Enrest Lacquer 1935 eristettyään sitä 10 mg 100 kg määrästä härän kiveksistä Amsterdamissa. Samana vuonna sen syntetisoivat toisistaan riippumatta A. Butenandt Göttingenissä ja viikkoa myöhemmin Leopold Ružička Baselissa. 1935 Ružička ja hänen työtoverinsa tuottivat lisäksi ensimmäiset synteettiset anaboliset steroidit: 17α-metyylitestosteronin, mestanolonin ja metandriolin. Osin näistä löydöistään johtuen Butenandt ja Ružička saivat jaetun kemian Nobel-palkinnon 1939.


title: Anaboliset steroidit

text: Pian synteesien julkaisun jälkeen testosteronia alettiin käyttämään ihon alaisina pelletteinä ja pistoksina, johtuen sen toimimattomuudesta nieltynä. Myös muita anabolisia steroideja otettiin käyttöön. Joitakin, kuten 17α-metyylitestosteronia käytettiin suun kautta, mutta tämän aineen laaja käyttö lopetettiin pian sen maksaa vaurioittavan vaikutuksen vuoksi. Aineita alettiin käyttämään miesten sukupuolielinten alikehittyneisyyden (hypogonadismin) eri muotojen hoitoon. 1956 mennessä 256 anabolista steroidia ynnä muuta mieshormonia oli kuvattu kirjallisuudessa ja 1976 määrä oli jo yli 1000.


title: Anaboliset steroidit

text: Steroideja käyttivät tiettävästi ensimmäisinä maailmassa lihasmassan lisäämiseen 1940-luvun lopulla USA:n länsirannikolla jotkin kehonrakentajat. Järjestelmällinen dopingkäyttö urheilussa alkoi mahdollisesti 1954 Neuvostoliiton toimesta. Anabolisten steroidien urheilukäytön edelläkävijänä myöhemmin toiminut lääkäri John Bosley Ziegler kuvaili tuolloin neuvostoliittolaisten testosteronin käyttöä Wienissä 1954 järjestetyissä painonnoston maailmanmestaruuskilpailuissa. 1959 Ziegler suoritti anabolisilla steroideilla kokeita antamalla niitä urheilijoille. 1965 mennessä aineiden käyttö oli levinnyt laajalle kehonrakentajien ja muiden urheilijoiden joukkoon. Kansainvälinen olympiakomitea kielsi anabolisten steroidien käytön 1974 alkaen olympialaisissa, jolloin niitä käytettiin laajalti eri olympialajeissa.


title: Anaboliset steroidit

text: Kiellot urheilulajeissa ja dopingtestaus johtivat uusien steroidin johdannaisten kehittämiseen, joita standardisoidut suppeat testit eivät pystyisi havaitsemaan. 2003 löydettiin tetrahydrogestrinoni (THG), joka oli ensimmäinen tunnettu designersteroidi, eli anabolinen steroidi jota ei oltu kehitetty lääketieteelliseen käyttöön lääkeyrityksen toimesta. THG:tä voidaan valmistaa gestrinonin kolmoissidoksen pelkistämällä.


title: Anaboliset steroidit

text: Yleisesti lääkkeinä käytettyjä anabolisia steroideja ovat mm. testosteroni ja useat sen esterit, kuten testosteroniundekanoaatti, testosteronienantaatti, testosteronisypionaatti ja testosteronipropionaatti, joissa testosteronin hiilen 17β hydroksyyliryhmä on esteröity. Lääkekäytön nandroloniestereitä ovat nandrolonidekanoaatti ja nandrolonifenyylipropionaatti. Muita aineita ovat stanotsololi, metandienoni.


title: Anaboliset steroidit

text: On myös designersteroideja, joita ei käytetä lääketieteessä. Näistä esimerkkejä ovat trenbolonienanthaatti, desoksimetyylitestosteroni, tetrahydrogestrinoni ja metyylistenboloni.


title: Anaboliset steroidit

text: Eläinlääketieteessä käytetään mm. boldenonia ja trenbolonia. Rehuun lisättyä trenboloniasetaattia käytetään Yhdysvalloissa laajalti teuraskarjan lihasmassan lisäykseen.


title: Anaboliset steroidit

text: Lihasmassan lisäykseen yleisesti suun kautta käytettyjä anabolisia steroideja ovat mm. metandienoni, metyylitestosteroni, oksandroloni, oksimetoloni, stanotsololi, etyylistrenoli, fluoksimesteroni ja danazoli. Lihaspistoksin otettuja ovat mm. testosteroni, nandroloni, boldenoni, metenoloni, trenboloni, stanotsololi ja drostanoloni (dromostanoloni).


title: Anaboliset steroidit

text: Alla on esimerkkejä anabolisista steroideista suluissa olevine CAS-numeroineen. Lista on epätäydellinen ja anabolisia steroideja tunnetaan tuhansia.


title: Pyhän kolminaisuuden pylväs

text: Pyhän kolminaisuuden pylväs on vuosien 1716 ja 1754 välisenä aikana Jumalan kunniaksi rakennettu barokkimonumentti, joka sijaitsee Olomoucissa Tšekissä. Suurin syy pylvään rakentamiselle oli Määriin iskeneen ruton katoamisen herättämä kiitollisuudentunne ja halu juhlistaa katolista kirkkoa ja uskoa. Muistopylväs voidaan nähdä myös paikallisen patriotismin ilmaisuna, sillä jokainen taiteilija ja ammattimies oli kotoisin Olomoucista ja melkein jokainen monumentissa kuvatuista pyhimyksistä yhdistettiin kaupunkiin jotenkin.


title: Pyhän kolminaisuuden pylväs

text: Vuonna 2000 pylväs otettiin UNESCOn maailmanperintöluettelooon yhtenä keskieurooppalaisen barokkitaiteen huipentumana.


title: Pyhän kolminaisuuden pylväs

text: Pylvästä hallitsevat kullatut Pyhän kolminaisuuden arkkienkeli Gabrielin ja Neitsyt Marian taivaaseenastumisen kuparipatsaat. Pylvään perustuksessa on kolmessa kerroksessa 18 kivistä pyhimyspatsasta ja 14 reliefiä yksityiskohtaisissa kartusseissa.


title: Pyhän kolminaisuuden pylväs

text: Ylimmässä kerroksessa ovat pyhimykset, jotka yhdistetään Jeesuksen maanpäälliseen elämään. Patsaat esittävät Jeesuksen äidin Neitsyt Marian äitiä Annaa, isää Joakimia, miestä Joosefia, ja Johannes Kastajaaa, Jeesuksen tulemisen valmistajaa. Näiden lisäksi ylimmässä kerroksessa on pyhän Laurentiuksen ja kirkkoisä Hieronymuksen, joille Olomucin kaupungintalon kappeli oli pyhitetty, patsaat sekä kolme korkokuvaa jotka kuvaavat kolmea teologista hyvettä: uskoa, toivoa ja rakkautta.


title: Pyhän kolminaisuuden pylväs

text: Toisessa kerroksessa ovat Määrin pyhimysten Kyrilloksen ja Metodioksen, jotka tulivat Suur-Määriin levittämään kristinuskoa vuonna 863. Lisäksi tässä kerroksessa ovat pyhää Blasiusta ja Böömin suojelijoita Adalbertia ja Johannes Nepomukilaista esittävät patsaat.


title: Pyhän kolminaisuuden pylväs

text: Alimpaa löytyvät pyhän Mauritiuksen, Böömin herttuan Wenceslaus I:sen, pyhän Florianuksen, Giovanni da Capistranon, fransiskaani Antonius Padovalaisen ja Aloysius Gonzagan patsaat.


title: Pyhän kolminaisuuden pylväs

text: Patsaiden joukossa on myös jokaista 12 apostolia esittävät kohokuvat.